
κουκουηοφόρος 


Δεκέμβρης 2008 / χωρίς αντίτιμο 


οι Αόρατοι 




Ήμασταν σκιές. Σκιές μέσα 
σε αυτό που αποκαλούσατε 
καθημερινότητα. Αόρατες 
φιγούρες, αμέτρητες, που 
κάθε μέρα τις προσπερ¬ 
νούσαν χιλιάδες βλέμματα. 
Πρόσωπα που κάτι σας θύμι 
ζαν αλλά ποτέ δεν ήσασταν 

σίγουροι τι. συνέχεια σελ.3 


αποκτούν πρόσωπό 


Κατάσταση Πολιορκίας 


«Ο άνθρωπος πρέπει να έχει ηθική, το κράτος δεν έχει 
καμία ηθική. Δολοφονεί , όταν το κρίνει καλό, κλέβει, 
όταν το κρίνει καλό, παίρνει τα παιδιά από τις μάνες, 
όταν το κρίνει καλό, χαλάει τους γάρους, όταν το κρίνει 
καλό. Κάνει ό,τι θέλει. Μόνο του διαμορφώνει κανόνες, 
γιατί είναι Παντοδύναμο και Παντογνώστης και Πανταχού 
Παρόν. Διαμορφώνει μόνο του τους κανόνες και, όταν 
μετά από μία ώρα δεν το βολεύουν, μόνο του πάλι τους 
παραβιάζει.» 

Β. ΤΓ3νθη, Το πλοίο ίων νεκρών 

Αστυνόμος-Μπασκίνας-Χωροφύλακας-Μπάτσος- 
Αστυνομικός-Όργανο της τάξης-Στο πλευρό του πο- 
λίτη-Αστυνομικός γειτονιάς-Εγγυητής της τάξης-της 
ασφάλειας-του πολιτεύματος-Έμπορος ναρκωτικών- 
Προαγωγός-Προστάτης-Εκβιαστής-Δολοφόνος-ΜΠΑ- 
ΤΣΟΣ- ΓΟΥΡΟΥΝI -ΔΟΛΟΦΟΝΟΣ. 

Μία απλή παρεξήγηση. Επρόκειτο για μία απλή παρε¬ 
ξήγηση. Μία κοινωνία κλεισμένη στο Πνίη§ γοοπί, καθι¬ 
σμένη μπροστά στο γυαλί της τηλεόρασης, νόμιζε ότι οι 

συνέχεια σελ.3 


ΝΑ ΖΗΣΟΥΜΕ ΤΟΝ ΚΟΜΜΟΥΝΙΣΜΟ, 
ΝΑ ΔΙΑΔΩΣΟΥΜΕ ΤΗΝ ΑΝΑΡΧΙΑ! 

Όπως δεν είναι η πρώτη φορά που οι μπάτσοι δολοφονούν, έτσι 
δεν είναι και η πρώτη φορά που άνθρωποι εξεγείρονται, επιτί¬ 
θενται στην αστυνομία, καίνε τράπεζες. Αυτή τη φορά όμως τα 
πράγματα δεν είναι όπως πριν. Η οργή που ξέσπασε γράφει ταυ¬ 
τόχρονα τη δική της ιστορία. Ναι, πρόκειται για εξέγερση. Και 
αυτό που χαρακτηρίζει τις εξεγέρσεις είναι μια βαθιά αίσθηση 
πως τίποτα δεν θα παραμείνει όπως πριν, τίποτα δεν είναι όπως 
πριν. Αυτό νιώθουμε. Η ιστορία συμπυκνώνεται, απελευθερώνο¬ 
νται νέες δυναμικές, ο χρόνος της εξουσίας παγώνει. Αυτό που 
γρήγορα μπαίνει ως ερώτημα μετά το πρώτο ξέσπασμα είναι πώς 
συνεχίζουμε αφού δεν είμαστε πλέον αυτοί που ήμασταν. Τι κά¬ 
νουμε όταν δεν έχει μείνει πια τράπεζα για τράπεζα, όταν έχουν 
δεχθεί επίθεση όλα σχεδόν τα τμήματα της χώρας, πού ξανασυ- 
ναντιόμαστε μετά τις συγκρούσεις, πώς συνεχίζουμε αμείλικτα, 
όπως πριν, προς την κατεδάφιση του καπιταλιστικού κόσμου; 

συνέχεια σελ.3 


ΚΑΛΩΣ ΗΡΘΑΤΕ ΣΤΗΝ ΟΑΣΗ 
ΤΟΥ ΠΡΑΓΜΑΤΙΚΟΥ 


Εδώ και αρκετές μέρες βρισκόμαστε στους δρόμους μαζί 
με χιλιάδες άλλους. Χιλιάδες άλλους που με μια πρώτη 
ματιά δεν γνωριζόμασταν από πριν. Δεν έτυχε να συνα¬ 
ντηθούμε παρά μόνο σχετικά πρόσφατα, στις φλόγες των 
οδοφραγμάτων, στην αλληλεγγύη των διαδηλώσεων, στις 
συνελεύσεις των κατειλημμένων χώρων. Ίσως γι’ αυτό και 
τα μήντια να παρασύρονται και να μας αποκαλούν γνωστούς 
αγνώστους. Στην πραγματικότητα είμαστε και από τα δύο. 
Άγνωστοι μεταξύ μας, καθώς βιώνουμε εδώ και χρόνια την 
προσπάθεια μεθοδικής καταστροφής κάθε τι ζωντανού, το 
ποδοπάτημα κάθε ελπίδας, τη διάψευση των προσδοκιών. 
Μέσα σε αυτή την έρημο ζούμε με πολλούς άλλους, αλλά 
ζούμε χώρια. Απομονωμένοι, διασκορπισμένοι με ένα αί¬ 
σθημα αδυναμίας να μας κατακλύζει. Από το αφεντικό που 
μας πληρώνει 700 € και όποτε θέλει μας διώχνει, στον απί¬ 
στευτο κόπο και δυσκολία που απαιτείται για να εξασφαλί¬ 
σουμε τα στοιχειώδη, μέχρι τη μαζική τηλεοπτική βλακεία 
μιας ευτυχίας που την κοιτάζουμε από την κλειδαρότρυπα 
της ενυπόθηκης ΙΧΘ οθόνης των γονιών μας. Όλες αυτές οι 

συνέχεια σελ.4 


ΣΥΝΕΧΙΖΕΤΑΙ στη σελ 8 

Κουκουλοφόρος 

δεκέμβρης 2008 



Η πληροφορία εξοστρακίστηκε.. 


Ο Αλέξης σκοτώθηκε από σφαίρα μπάτσου στα Εξάρχεια, 
από το στήθος του κύλησε αίμα.. Παρόλα αυτά η βαλλι¬ 
στική άργησε αρκετές μέρες να βγει.,.τελικά η σφαίρα 
εξοστρακίστηκε, όπως θα μπορούσε να πει κανείς ότι 
εξοστρακίστηκαν όλες οι πέτρες, τα μπουκάλια και τα νε¬ 
ράντζια που πετάχτηκαν όλες αυτές τις μέρες απέναντι σε 
βιτρίνες καταστημάτων, ακριβών αυτοκινήτων και ενάντι¬ 
ων των δυνάμεων καταστολής-μπάτσων. Η πραγματικότη¬ 
τα συντίθεται τελικά από πολλά υποκειμενικά γεγονότα 
που ο καθένας θα μπορούσε να ερμηνεύσει όπως θέλει. 
Εκτός από τους δημοσιογράφους. 

Το θέμα μας όμως δεν είναι αυτό. Εμάς μας ενδιαφέρει η 
εικόνα που δημιουργήθηκε στα μυαλά των εξεγερμένων 
και όχι η εικόνα που προβάλουν τα μίντια, οι πολιτικοί, οι 
μαγαζάτορες της Ερμού, της Τσιμισκή ...και γενικά όλοι 
αυτοί που σε αυτήν την αντιπαράθεση μας εναντιώθηκαν 
και ευτυχώς πήραν θέση, για να ξέρουμε και εμείς ποιοι 
είναι με ποιους. Ζούμε επιτέλους την πολυπόθητη κοινω¬ 
νική πόλωση. Η δολοφονία του Αλέξη υπήρξε πράγματι 
μια αφορμή για να εκφραστεί η συμπιεσμένη καταπίεση 
ενός αρκετά μεγάλου κομματιού της ελληνικής κοινωνίας, 
συμπεριλαμβανομένων των μεταναστών. Ο άνεμος της 
εξέγερσης εκτός από το πλακόστρωτο ταρακούνησε κα¬ 
ναπέδες, κομματικά μαγαζιά, εντεταλμένες πένες και τον 
λοιπό κοινωνικό συρφετό που εδώ και χρόνια οργανώνει 
την «ασφάλειά» του απέναντι στις σύγχρονες προλεταρι¬ 
ακές αρνήσεις. Δεν ξέρουμε αν αυτή την φορά πιάστηκαν 
στον ύπνο, είμαστε σίγουροι όμως πως στο εξής ο ύπνος 
τους δεν θα είναι ποτέ ξανά γλυκός. Μιλάμε πλέον από 
θέση αυτοπεποίθησης. Και αυτό είναι ένα συναίσθημα 
που θα μείνει μεταξύ μας. Είναι συλλογικό βίωμα και συλ¬ 
λογική μνήμη. Είναι η ιστορία που γράψαμε και η γνώση 
που ανακτήσαμε. Για τους σκοπούς και τα μέσα μας δε θα 
απολογηθούμε σε κανέναν. 

Για όλους αυτούς τους λόγους και ακόμα περισσότερους 
αυτή η εφημερίδα βγαίνει από κόσμο που πήρε θέση σε 
αυτή την εξεγερμένη βδομάδα του Δεκέμβρη κάπου στο 
βόρειο ημισφαίριο. Γιατί όλοι εμείς πρέπει να ξανά συνα¬ 
ντηθούμε και αυτό δε θα είναι εύκολο. Όλοι εμείς που 
βρεθήκαμε στους δρόμους με αφορμή τον τραγικό θάνα¬ 
το ενός από εμάς, και ξεσπάσαμε ενάντια σε όλα αυτά που 
μας κλέβουν τη ζωή. Μια ζωή που μας τεμαχίζουν μέρα 
με τη μέρα σε κομμάτια ανάμεσα σε σπίτι, δουλειά, δια¬ 
σκέδαση - μας χωρίζουν σε μαθητές, φοιτητές, εργάτες 
- παιδιά, εφήβους και ενήλικες - αγόρια, κορίτσια, άντρες 
και γυναίκες - ντόπιους και μετανάστες. Μας χωρίζουν σε 
απαίσιες μικρές κατηγορίες και μας μαντρώνουν σε σχο¬ 
λεία, πανεπιστήμια, δουλεία, μαγαζιά και 03 Γ. Μας προ¬ 
σφέρουν σπίτια σαν κλουβιά, κακοπληρωμένες δουλείες 
και ένα ζοφερό μέλλον. Μας δόθηκε λοιπόν η ευκαιρία 
να καταστρέψουμε λίγα από αυτά που μισούμε και να ζή- 
σουμε πολλά από αυτά που θέλουμε. 

Αυτοί και αυτές που βρίσκονται στα χέρια του κράτους, 
εδώ και εκεί σε αυτόν τον πλανήτη, θα πρέπει, σε αυτές 
τις δύσκολες στιγμές, ώρες, μέρες που περνάνε, να γνω¬ 
ρίζουν, πως είμαστε έξω για αυτές και αυτούς, είναι μέσα 
για εμάς. Η επιθυμία μας για έναν κόσμο χωρίς εξουσία, 
χωρίς κράτη, στρατούς, πατρίδες, αστυνομίες, φυλακές, 
βασανιστήρια, εκμετάλλευση και στέρηση εκφράζεται 
και υλοποιείται μέσα από την αλληλεγγύη. Δεν είστε μό¬ 
νοι αδέρφια! 

Για όλους τους λόγους του κόσμου, λοιπόν... 

Υ.Γ Η παρούσα έκδοση τυπώθηκε στη Θεσσαλονίκη σε 50.000 
αντίτυπα. Ζητούμε συγνώμη για τυχόν παραλήφεις και λάθη. Οι 
λέξεις δε μπορούν να αντικαταστήσουν τη δράση. 


ΕΝΗΜΕΡΩΣΗ ΓΙΑ ΤΙΣ ΣΥΛΛΗΨΕΙΣ 

Λάρισα 

Στη Λάρισα συνελήφθησαν συνολικά ι6 άτομα (9 ανήλικοι και η ενή¬ 
λικοι), που κατηγορούνται όλοι με τρομονόμο. 5 από τους ενήλικες 
προφυλακίστηκαν, 3 τσιγγάνοι για πλιάτσικο και 2 για κατοχή και 
έκρηξη. Οι υπόλοιποι δύο αντιμετωπίζουν κατηγορίες επειδή πετού- 
σαν πέτρες. 

Κοζάνη 

Στην Κοζάνη οι πρώτες συλλήψεις έγιναν την Δευτέρα 8/ΐ2. Πραγμα¬ 
τοποιούνται ι 8 προσαγωγές εκ των οποίων οι 15 γίνονται συλλήψεις. 
Η συντριπτική πλειοψηφία είναι φοιτητές και κάποιοι είναι μαθητές. 
Οι περισσότεροι από αυτούς συνελήφθησαν στο Νοσοκομείο Κοζά¬ 
νης (περίπου 8 άτομα). Μεταξύ αυτών και ένας σοβαρά τραυματίας 
από δακρυγόνο που έφαγε στο κεφάλι. Ο συγκεκριμένος διακομί¬ 
στηκε στην Αθήνα με δική του βούληση, έτσι ώστε να του προσφερ- 
θούν απερίσπαστα οι απαραίτητες ιατρικές υπηρεσίες. Αρκετοί 
συλληφθέντες ξυλοκοπήθηκαν άγρια από Μ.Α.Τ. και ασφαλίτες. Την 
επόμενη μέρα το πρωί αφήνονται όλοι ελεύθεροι με τηλεφωνική 
εντολή εισαγγελέα. Ενδεικτικό της γενικευμένης αυθαιρεσίας που 
λαμβάνει χώρα αυτές τις μέρες και στην Κοζάνη είναι το γεγονός 
ότι οι κατηγορίες τους ειπώθηκαν προφορικά χωρίς ούτε ακόμη και 
τώρα να έχει σχηματιστεί δικογραφία για κανέναν από αυτούς. Έτσι 
λοιπόν προφορικά πάντα ειπώθηκε στους δικηγόρους ότι οι κατη¬ 
γορίες (πλημμελήματα) είναι: απόπειρα απελευθέρωσης κρατούμε¬ 
νου, φθορές, αντίσταση κ.τ.λ. Για τους συλληφθέντες της Δευτέρας 
οι Γεν. Αστυνομική Δ/νση δεν έχει βγάλει καμία επίσημη ανακοίνω¬ 
ση. Γενικώς ήταν συλλήψεις του τύπου “κάντε συλλήψεις”. 

Οι προσαγωγές-συλλήψεις συνεχίστηκαν στην Κοζάνη και την Τρί¬ 
τη 9/ΐ2. Από αυτούς (19 άτομα αντιμετωπίζουν κατηγορίες) του¬ 
λάχιστον 7 άτομα είναι ανήλικοι. Αρχικά την Τετάρτη περάσαν όλοι 
Εισαγγελέα. Την Πέμπτη περάσαν από ανακριτή μόνο οι ανήλικοι. 
Αφέθηκαν όλοι. Την Παρασκευή πέρασαν ανακριτή οι ενήλικες. 
Τρεις προφυλακίστηκαν. Οι δύο έχουν ιστορικό με κατοχή και χρή¬ 
ση ναρκωτικών. Ο τρίτος είναι μέσα γιατί τον “δώσαν” οι άλλοι δύο. 
Συνελήφθη την Τετάρτη το πρωί στην δουλειά του. Σχεδόν όλοι οι 
συλληφθέντες της Τρίτης αντιμετωπίζουν κακουργήματα. Αρκετοί 
μαθητές αντιμετωπίζουν συνέργεια σε κακουργήματα. Το βράδυ της 
Τρίτης μέχρι αργά, οι ασφαλίτες μάζευαν όποιο νέο κυκλοφορούσε 
στο κέντρο. Για αυτό και γίναν 37 προσαγωγές. 

Πτολεμαΐδα 

Την Τετάρτη είχαμε συλλήψεις και στην Πτολεμαΐδα. Τελικά με την 
διαδικασία του αυτοφώρου και μέσα σε ένα κλίμα κρατικής τρομο¬ 
κρατίας οι δυο ενήλικες δικάζονται και καταδικάζονται σε ι8 και 8 
μήνες αντίστοιχα με αναστολή. Στην αγόρευση του ο εισαγγελέας 
πλημ/κών Κοζάνης I. Κούτρας είπε τα εξής: 

“Ο δικαστής, δεν δεσμεύεται από τίποτα... πρέπει να δούμε το 
θέμα συνολικά σε επίπεδο χώρας και όχι τοπικά. Πρέπει κάποιος 
επιτέλους να αμυνθεί σ' αυτές τις πράξεις. Δεν μπορεί να καίγονται 
καταστήματα και να μην αποδίδονται ευθύνες. Η συμπεριφορά δεν 
πρέπει να απομονωθεί τοπικά και χρονικά. Αν κάνουμε αποδεκτές 
τέτοιες πράξεις τότε μπορούμε να περιμένουμε τα χειρότερα. Του¬ 
λάχιστον κάποια κρατικά όργανα πρέπει να αρχίσουν να αμύνονται” 
και πρότεινε την παραδειγματική καταδίκη των κατηγορουμένων 
χωρίς την αναγνώριση οποιουδήποτε ελαφρυντικού. Και μάλιστα για 
τον έναν εκ των δύο και χωρίς αναστολή. 


Ολα είναι μια παρεξήγηση. 

Τις πρώτες δύο μέρες, οι εισαγγελείς και τα αστυνομικά τμήματα 
είχαν πάρει σαφείς εντολές. Η γραμμή από τον Άρειο Πάγο: αφήστε 
όσους πιάνετε και ορίζετε τακτικές δικάσιμους, μην προφυλακίζετε 
κανέναν. Υπήρχε ο πραγματικός κίνδυνος το οργισμένο πλήθος να 
αρχίσει να επιτίθεται, εκτός από τα αστυνομικά τμήματα, και στα 
δικαστήρια σε όλη την ελληνική επικράτεια, θα άνοιγε άλλο ένα με¬ 
γάλο μέτωπο και ποιος ξέρει αν οι κρατούμενοι άρχιζαν και αυτοί το 
νταβαντούρι μέσα στις φυλακές. 

Τις επόμενες μέρες η τακτική άλλαξε, το κόλπο πέτυχε. Συλλήψεις 
μεταναστών και μαθητών φάνηκε ότι δεν έτυχαν της ανάλογης αλλη¬ 
λεγγύης και ήταν φυσικό, αφού κανείς δεν ήξερε τι γινόταν με τον 
αριθμό των συλληφθέντων, τους δικηγόρους και τις κατηγορίες. 

Χτυπήστε τον πιο αδύναμο κρίκο, αυτούς που δε θα αναζητήσει 
κανείς. Ξύλο και αρκετές συλλήψεις. Τρομοκράτηση των διάφορων 
κομματιών που εξεγείρονται και τεμαχισμός των εξεγερμένων σε 
κατηγορίες (μετανάστες πλιατσικολόγοι, βίαιοι κουκουλοφόροι, 
χούλιγκανς, ειρηνικοί διαδηλωτές, μαθητές, φοιτητές). Οι οδηγίες 
ήταν σαφείς, δε χρειαζόταν στοιχεία. Μόνες αποδείξεις οι καταθέ¬ 
σεις των ίδιων των μπάτσων που έκαναν τις συλλήψεις. Στους μετα¬ 
νάστες έγιναν επιχειρήσεις σκούπα και όσοι βρέθηκαν με καινούριο 
κινητό συνελήφθησαν. Μέσα στο γενικό χαμό δεν υπήρχαν χαρτιά να 
αποδείξουν ότι το τάδε κινητό απαλλοτριώθηκε από το δείνα μαγαζί. 
Πάνω από τους ανήλικους εξεγερμένους έπεσε η ελληνική οικογέ¬ 
νεια να κουκουλώσει το γεγονός και έτσι δεν υπήρξε σαφής εικόνα. 

Το στρατηγικό πρόβλημα, λοιπόν, του γενικού επιτελείου του κοι¬ 
νωνικού ελέγχου είναι τριπλό: ι. να χωριστούν τα «περιθωριακά» 
στρώματα από τους πολιτικοποιημένους 2. να χωριστούν οι βίαιοι 
από τους ειρηνικούς διαδηλωτές, 3· καθώς και από τους μαθητές και 
φοιτητές 

Οι τεχνικές που χρησιμοποιούνται για τον πρώτο αντικειμενικό στό¬ 
χο είναι πολλαπλές και αρκετά γνωστές. Κάτω από το φως του δεύ¬ 
τερου γίνεται ξεκάθαρο γιατί η εξουσία συγκεντρώνει τα ιδεολογικά 
πυρά της στο χώρο των αντιεξουσιαστών, κύριο όρμο της ζωντανής 
σύνδεσης μεταξύ πολιτικής βίας και κοινωνικού κινήματος των εξε- 
γερμένων. 

Πρώτο βήμα: άμεσες φυλακίσεις και απελάσεις μεταναστών, τρομο¬ 
κράτηση παιδιών. Έπρεπε να αντιμετωπιστεί ο κίνδυνος, να γίνουν 
συνδέσεις ανάμεσα στους εξεγερμένους. Έπρεπε να χτυπηθεί ο εσω¬ 
τερικός εχθρός με κάθε μέσο και με κάθε κόστος. Έτσι επιστρατεύ- 


Χανιά 

Στα Χανιά έχουμε η συλληφθέντες, 6 ανήλικοι και ι ενήλικος. Οι 6 
από αυτούς κατηγορούνται για κλοπές και ι για φθορές. 

Ηράκλειο 

ι8 συλλήψεις. Τέσσερις από τους συλληφθέντες (2 με κακουργήμα¬ 
τα και 2 με πλημμελήματα) περνούν ανακριτή και εισαγγελέα το ίδιο 
βράδυ και αφήνονται ελεύθεροι, με εκείνους που κατηγορούνται με 
κακουργήματα να δίνουν εγγύηση 1500 ευρώ ο καθένας και υποχρε¬ 
ωτική παρουσία στο αστυνομικό τμήμα 2 φορές το μήνα. Οι υπόλοι¬ 
ποι (όλοι ανήλικοι και οι γονείς τους για «παραμέληση ανηλίκου») 
περνούν από ανακριτή και εισαγγελέα την Τρίτη 16/12 και Τετάρτη 
17/12. Δύο από αυτούς κατηγορούνται με κακουργηματικές πράξεις 
(στάση και κατοχή εκρηκτικών υλών), αλλά αφήνονται ελεύθεροι με 
περιοριστικούς όρους. 

Πάτρα 

Στην Πάτρα έγιναν 2ΐ συλλήψεις αλλά καμία προφυλάκιση. 

Θεσσαλονίκη 

Στον εισαγγελέα οδηγήθηκαν 8 άτομα μεταξύ αυτών τρεις ανήλι¬ 
κοι, είτε επειδή συμμετείχαν σε επεισόδια στην περιοχή γύρω από 
το Α.Π.Θ, είτε επειδή επιδόθηκαν σε πλιάτσικο σε κατεστραμμένα 
εμπορικά καταστήματα της πόλης. 

Από το σύνολο των συλληφθέντων πέντε παραπέμφθηκαν να δικα¬ 
στούν στο Αυτόφωρο Τριμελές Πλημμελειοδικείο, από όπου πήραν 
ήδη αναβολή, και οι υπόλοιποι σε Δικαστήριο Ανηλίκων. 

Σε ό,τι αφορά τους πέντε συλληφθέντες που θα δικαστούν στο Αυ¬ 
τόφωρο, ένας εξ’ αυτών αντιμετωπίζει κατηγορίες για συμμετοχή σε 
επεισόδια, και οι υπόλοιποι για κλοπές. 

Όσον αφορά τους ανηλίκους που παραπέμφθηκαν να δικαστούν σε 
Δικαστήριο Ανηλίκων, το οποίο ορίστηκε για τις 12 Φεβρουάριου 
2009, πρόκειται για ένα ΐ2χρονο, ένα ^χρονο κι ένα ΐ5χρονο. Στο 
σύνολό τους αντιμετωπίζουν την κατηγορία της κλοπής από κοινού. 
Στο μεταξύ, στο Αυτόφωρο Τριμελές Πλημμελειοδικείο Θεσσαλονί¬ 
κης θα δικαστούν επίσης 13 συλληφθέντες, που φέρονται να επιδό- 
θηκαν το βράδυ της Δευτέρας σε πλιάτσικο στα εμπορικά καταστή¬ 
ματα του κέντρου της Θεσσαλονίκης. 

Αθήνα 

Στην Αθήνα, πάνω από 50 μετανάστες συνελήφθησαν και καταδικά¬ 
στηκαν με γελοίες και ανυπόστατες κατηγορίες. Αυτή είναι η γενική 
εικόνα: Γρήγορες δίκες, χωρίς νομική υποστήριξη, χωρίς μεταφρα¬ 
στές και προαποφασισμένες ποινές -18 μήνες φυλάκιση και απέλα¬ 
ση - κυρίως για κλοπές. Οι περισσότεροι μετανάστες συνελήφθη¬ 
σαν στους δρόμους και όχι μέσα σε μαγαζιά. Κάποιοι βρέθηκαν να 
κουβαλούν κλεμμένα προϊόντα, κάποιοι όχι. Σε μία χαρακτηριστική 
περίπτωση, ένας μετανάστης κατηγορήθηκε για ληστεία ενώ ισχυρί¬ 
στηκε ότι το μοναδικό κινητό που βρέθηκε πάνω του ήταν τελικά το 
δικό του! Φυλακίστηκε και περιμένει την απέλασή του. Σε μία άλλη 
περίπτωση, ένας μετανάστης συνελήφθη επειδή είχε πάνω του ένα 
φορτιστή κινητού! Και αυτός φυλακίστηκε. Επίσης θα απελαθεί. 
Επίσης την Πέμπτη 11/12 προφυλακίστηκαν 5 άτομα, 3 ημεδαποί και 
2 αλλοδαποί για συμμετοχή σε συγκρούσεις και άλλοι 4 τη Δευτέρα 
15/12. Όλοι οι προφυλακισμένοι αρνήθηκαν τις κατηγορίες που τους 
αποδίδονται. 


θηκαν όλα τα μέσα καταστολής. Εκτός από μπάτσους και δικαστές, ο 
κρατικός μηχανισμός επιστράτευσε σε ορισμένες περιοχές χρυσαυ- 
γίτες και μπράβους όπως σε Ξάνθη, Κομοτηνή, Αθήνα , Πάτρα. 

Στην Αθήνα,στην Πάτρα και σε άλλες πόλεις, μπάτσοι, παρακρατι¬ 
κοί και φασίστες εκμεταλλεύτηκαν την ευκαιρία να οργανώσουν πο- 
γκρόμ εναντίον μεταναστών. Σύμφωνα με μαρτυρία του Ελία Αχμέντ, 
εκπροσώπου της ένωσης εργατών από το ΜπαγκλαντέςΓΤις τελευ¬ 
ταίες μέρες φασίστες επιτίθενται σε περιοχές-στέκια μεταναστών. 
Οι περισσότεροι μετανάστες γυρνούν αργά το βράδυ στο σπίτι, επει¬ 
δή δουλεύουν σε εστιατόρια ή επειδή κάνουν άλλες απογευματινές 
δουλειές, και όπου οι φασίστες τους συναντούν, τους χτυπούν και 
τους τρομοκρατούν.” 

Στην Κομοτηνή “αγανακτισμένοι πολίτες” επιστρατεύθηκαν για να 
τρομοκρατήσουν φοιτητές, εργαζόμενους και μαθητές που ήθελαν 
να διαδηλώσουν. Μάλιστα τους επιτέθηκαν με πέτρες και ρόπαλα 
κλείνοντάς τους μέσα στο πανεπιστήμιο της πόλης. 

Δεύτερο βήμα: όπως σε καιρό πολέμου, έτσι και αυτή τη βδομάδα 
εξέγερσης τα μίντια πήραν σαφείς οδηγίες και έπαιξαν καλύτερα 
από ποτέ τον καθεστωτικό τους ρόλο. Ο πρόεδρος του ΕΡΣ το είπε 
ξεκάθαρα:"να μην αναφέρεται η λέξη εξέγερση μαζί με τις διαδηλώ¬ 
σεις των μαθητών, ώστε να μη νιώσουν οι μαθητές-ήρωες" Έπρεπε 
να επικρατήσει η ιδεολογία του φόβου, η τρομοκράτηση όσων βγή¬ 
καν στους δρόμους και επιτέθηκαν στην εξουσία, όποιοι και αν ήταν 
αυτοί. Επίσης ο υπουργός παιδείας σε εμπιστευτική εγκύκλιο προς 
όλα τα γυμνάσια και λύκεια της χώρας προτρέπει τους διευθυντές 
των σχολείων να πάνε τους μαθητές εκδρομές και τα μαθήματα να 
γίνονται σε χαλαρό τόνο ώστε να εκτονωθεί η κατάσταση. 

Όμως ούτε αυτό ήταν αρκετό. Η εξαγγελία του πρωθυπουργού 
ήταν ξεκάθαρη. Η εθνική ενότητα, πάνω από όλα. Και η εβδομάδα 
που πέρασε ήταν εμφυλιακή - τα νέα Δεκεμβριανά, είπαν πολλοί. 
Επιθέσεις σε αστυνομικά τμήματα σε όλη την επικράτεια, στην Αθή¬ 
να μπουρλοτιάστηκαν υπουργεία, στη Θεσσαλονίκη το δημαρχείο 
και το υπουργείο, στα Χανιά η νομαρχία, εικόνες πολέμου. Και το 
εξεγερμένο πλήθος στους δρόμους να συγκρούεται με τους μπά¬ 
τσους ...Ποιος φοβήθηκε πιο πολύ, λοιπόν; Εμείς για τις συλλήψεις, 
το ξύλο, τις πλαστικές σφαίρες και τα δακρυγόνα ή ο κρατικός μηχα¬ 
νισμός και το κεφάλαιο που έδειξε να χάνει το έδαφος κάτω από τα 
πόδια του; 

Λευτεριά σε όλους - η Αλληλεγγύη είναι το όπλο μας 






κουκουλοφόρος 

δεκέμβρης 2008 

Κατάσταση Πολιορκίας 

συνέχεια από σελ.ι 



τράπεζες φυλάνε τα λεφτά της, ότι οι έμποροι αυτοκινήτων της προ¬ 
σφέρουν ελευθερία κίνησης, ότι οι εταιρείες 
κινητών της δίνουν χρόνο ομιλίας και ότι η αστυνομία της εξασφαλίζει 
ήσυχο ύπνο. Ήρθαν τρία ΜΠΑΜ να σπάσουν το γυαλί της τηλεόρασης, 
να ταράξουν τον ύπνο, να δώσουν νέο περιεχόμενο στην ελευθερία 
κίνησης και το χρόνο ομιλίας. Να σημάνουν τον εναρκτήριο πυροβολι¬ 
σμό για τη γιορτή της εξέγερσης. 

Μαγικό δεν ήταν το όπλο του μπάτσου που βρήκε στο ψαχνό: δεν 
ήταν παρά ένα απλό σιδερικό. Μαγικό είναι αυτό που συμβαίνει. Μι¬ 
λώντας για την αντίσταση στο Βιετνάμ, ο Σαρτρ έγραψε κάποτε ότι 
αυτή διεύρυνε το πεδίο του Εφικτού. Έτσι και η εξέγερση αυτή φτάνει 
το κράτος στα όρια του, διευρύνοντας μέρα με τη μέρα τις δυνατότη¬ 
τες των εξεγερμένων. Δεν χρειάζεται να τελειώσουν τα δακρυγόνα, 
δεν χρειάζεται να κατέβει ο στρατός στους δρόμους, δεν χρειάζεται 
να πεθάνουν οι μπάτσοι από την πεζοπορία. Οι εξεγερμένοι έχουν 
νικήσει ηθικά. Γιατί έχουν ηθική. Το κράτος δεν έχει ηθική. Το κράτος 
έχει τα χαρακτηριστικά ενός μπάτσου. Ενός γουρουνιού. Ενός δολο¬ 
φόνου. 

Μπάτσοι σημαδεύουν. Μπάτσοι πυροβολούν. Πετάνε πέτρες, δακρυ¬ 
γόνα, κρότου-λάμψης, διασποράς, ασφυξιογόνα, πλαστικές σφαίρες. 
Φοράνε κουκούλες και συλλαμβάνουν διαδηλωτές. Ανοίγουν κεφά¬ 


λια, κλωτσάνε καθισμένους. ΔΟΛΟΦΟΝΟΥΝ. Δικαστές προφυλακί¬ 
ζουν, καταδικάζουν μετανάστες σε ι8 μήνες φυλάκιση για κλοπή ενός 
κινητού, θέτουν τους ανηλίκους σε επιμέλεια. Ρίχνουν στα μαλακά 
τους μπάτσους που πυροβολούν, κλωτσάνε, ανοίγουν κεφάλια. Αυτή 
είναι η ηθική τους. 

Το κράτος είναι ένας αντικοινωνικός και εκδικητικός μηχανισμός. Δεν 
ξεχνάει όσους/ες το πετροβόλησαν και το έκαψαν. Αναζητά τη στιγμή 
να δείξει τα δόντια του σε όσους/ες μπλόκαραν τη λειτουργία του, 
κατέλαβαν τα κτίριά του. Σε όσους/ες το αμφισβήτησαν και το έβρι¬ 
σαν. Αλλά δυστυχώς τώρα βλέπει ότι δεν είναι παντοδύναμο, ούτε 
παντογνώστης, ούτε πανταχού παρόν. Πανταχού παρόντες είναι οι 
εξεγερμένοι, έχουν τη δύναμη να αλλάξουν τον κόσμο. Και αυτό γιατί 
το κράτος έχασε την ψευδαίσθηση της ηθικής ανωτερότητας που πλά¬ 
σαρε στην κοινωνία. 

Ο κόσμος πια δεν χαίρεται όταν συλλαμβάνεται ένας διαδηλωτής, 
αλλά ουρλιάζει. Κάθε καταδίκη, κάθε φυλάκιση, κάθε ξυλοδαρμός 
βιώνεται από την κοινωνία ως άλλος ένας πυροβολισμός στο σώμα 
της. Και απαντάει. Για κάθε καταδίκη, μία κατάληψη. Για κάθε φυλάκι¬ 
ση, μια επίθεση σε αστυνομικό τμήμα. Οι θεσμοί της μεσολάβησης σε 
κώμα. Αυτοοργάνωση-αντίσταση-αλληλεγγύη. Πορείες-συγκρούσεις- 
καταλήψεις. Το κράτος νιώθει πολιορκημένο στη γωνία. Έχει προνοή- 
σει και γΓ αυτό - Άρθρο 48 συντάγματος (Κατάσταση Πολιορκίας): “Σε 
περίπτωση πολέμου, επιστράτευσης εξαιτίας εξωτερικών κινδύνων 
ή άμεσης απειλής της εθνικής ασφάλειας, καθώς και αν εκδηλωθεί 
ένοπλο κίνημα για την ανατροπή του δημοκρατικού πολιτεύματος, 
η Βουλή με απόφασή της, που λαμβάνεται ύστερα από πρόταση της 
Κυβέρνησης, θέτει σε εφαρμογή σε ολόκληρη την Επικράτεια ή σε 
τμήμα της, το νόμο για την κατάσταση πολιορκίας, συνιστά εξαιρετικά 
δικαστήρια και αναστέλλει την ισχύ του συνόλου ή μέρους των διατά¬ 
ξεων των άρθρων 5 παράγραφος 4,6,8,9,11,12 παράγραφοι ι έως και 
4,ΐ4,ΐ9> 22 παράγραφος 3,23,96 παράγραφος 4 και 97”· 

Η λέξη πολιορκία προέρχεται από τη λέξη πόλις και το έρκος=φραγμός 
στα αρχαία ελληνικά. Πολιορκώ σημαίνει περισφίγγω, περικλείω, 
περιβάλλω, κυκλώνω, τυλίγω, γυρνοβολάω, ζορίζω, πιέζω. Από το 
προηγούμενο Σάββατο σημαίνει και πυρπολώ, σπάω, καταλαμβάνω, 
ακυρώνω, συγκρούομαι, μπλοκάρω, διαδηλώνω, συζητώ, αμφισβητώ, 
συντροφεύω. Οι πόλεις μας ανήκουν. Ας τις πολιορκήσουμε. Εμείς, οι 
ίο κουκουλοφόροι. 


ΟΤΑΝ 01 ΑΟΡΑΤΟΙ ΑΠΟΚΤΟΥΝ ΠΡΟΣΩΠΟ 



συνέχεια από σελ ι 


Το ποτήρι της μπύρας στο μπάρ που ξαναγέμισε 

«Έχω κάνει μια παραγγελία εδώ και μισή ώρα αλλά το παιδί δεν έχει 

έρθει» 

Τα ράφια στα σούπερ μάρκετ και τα γυαλισμένα πατώματα 
«Πού είναι η κοπελιά να αδειάσει το τασάκι;» 

Κάτω από το κράνος, μέσα σε ένα αδιάβροχο, οργώνοντας την πόλη 
με δύο ρόδες 

« θέση 146, πώς μπορώ να σας 
εξυπηρετήσω παρακαλώ;» 

Πίσω από πάγκους, διπλώ¬ 
νοντας ρούχα, ανάμεσα σε 
διαδρόμους, τακτοποιώντας 
βιβλία στα ράφια 
«Μου φαίνεται λίγο στενό στη 
μέση» 

Μπροστά σε υπολογιστές, 
απαντώντας τηλέφωνα 
Κυκλάκια σε αγγελίες «ζητεί¬ 
ται νεαρή, ζητείται άτομο με 
προϋπηρεσία» 

Και άλλοτε στις ουρές του 
ΟΑΕΔ 

«Σφράγισμα επιταγών Δευτέ- 
ρα-Τετάρτη-Παρασκευή» 

Προγράμματα 5ίθ§θ, σεμινά¬ 
ρια, «νέες θέσεις εργασίας» 

Πότε εδώ, πότε εκεί. Σε μια 
διαρκή κίνηση, σε ένα ατε¬ 
λείωτο ψυχοφθόρο δίθηά άγ. 

Πουλώντας όλο μας τον εαυτό, όλη μας τη ζωή για να μπορούμε να 
επιβιώνουμε. Πάντα παρόντες και πάντα αόρατοι, ξένοι μέσα στην 
ίδια μας την πόλη. 


Και ξαφνικά ένας πυροβολισμός... 

- «Τα έμαθες; Τον δολοφόνησαν οι μπάσταρδοι!» 

- «Ποιον σκοτώσανε;» 

- «Το σκοτώσανε ρε το παιδί!» 


Το ενοίκιο που πρέπει να πληρώσω στις αρχές του μήνα. Το απότομο 
φρενάρισμα και το ανατριχιαστικό σύρσιμο στην άσφαλτο. Τα βράδια 
που μένω μόνη μου. Το τηλεφώνημα του αφεντικού - θέλει να πάω 
και αύριο στη δουλειά ρε γαμώτο. Τον αγώνα μου να πάρω τα δε¬ 
δουλευμένα. Τα καρφωμένα βλέμματα των πελατών στο σώμα μου, 
καθώς εγώ σερβίρω. Την καταμέτρηση των ενσήμων - βγαίνω άραγε 
ταμείο; Τις εφημερίδες με τις αγγελίες. Το ρολόι στη δουλειά που 
φαίνεται σταματημένο και το καινούριο αυτοκίνητο του αφεντικού. 
Και μέσα σε όλα αυτά ο ήχος του πυροβολισμού. Τον δολοφόνησαν. 

Όλοι στους δρόμους ρε. Οργή. Οργή 
για τη δολοφονία, οργή για τον κα¬ 
θημερινό μας θάνατο. 


Συναντιόμαστε στους δρόμους. Φω¬ 
νάζουμε μαζί συνθήματα.Στήνουμε 
από κοινού οδοφράγματα. Ξηλώ¬ 
νουμε πλακόστρωτα και γεμίζουμε 
τις τσέπες μας με πέτρες. Κόβεται 
η ανάσα όλων μας από τα δακρυγό¬ 
να αλλά συνεχίζουμε. Συνεχίζουμε, 
όλοι εμείς που μέχριχθες μιλούσαμε 
διαφορετικές γλώσσες, όλοι εμείς 
που μέχρι χθες ήμασταν αόρατοι. 
Συνεχίζουμε, γιατί μετά από αυτή 
τη συνάντηση τίποτα δεν θα είναι 
πια ίδιο. Μακριά απ’ όλους αυτούς 
που προσπάθησαν να μας εκπροσω¬ 
πήσουν, μακριά από τα κόμματα και 
τα συνδικάτα που μιλούν μια τόσο 
ξένη και άγνωστη γλώσσα, μακριά 
απ’ όλους αυτούς τους αναλυτές των 
πίθάια που αναρωτιούνται από πού εμφανίστηκαν όλοι αυτοί. 


Δεν έχουμε αιτήματα. Όχι, δεν έχουμε. Αγωνιζόμαστε για όλους 
τους λόγους του κόσμου. Διεκδικούμε τη ζωή που μας κλέβουνε κα¬ 
θημερινά. Η βία του μπάτσου που πυροβολεί είναι η συμπύκνωση 
της βίας που δεχόμαστε κάθε μέρα. 

Ενάντια σε αυτή εξεγειρόμαστε. 


Δεν είμαστε πια σκιές, αν και σαν τέτοιες ξεκινήσαμε... 


Δολοφονία. Βία. Σαν κάτι να θυμίζει αυτή η λέξη. Ναι, θυμίζει... 

Το πρωινό ξύπνημα για δουλειά. Τα ένσημα που δεν μου κόλλησαν. 

ΑΝΤΙ ΠΛΗΡΟΦΟΡΗΣΗ 

Τα νέα της δολοφονίας ταξίδεψαν αμέσως και πυροδό¬ 
τησαν δράσεις σε όλη την Ελλάδα. Από την Κρήτη μέχρι 
την Αλεξανδρούπολη, από τη Μυτιλήνη μέχρι τα Γιάν¬ 
νενα, οι πόλεις πήραν κυριολεκτικά φωτιά. Σε μια προ¬ 
σπάθεια έγκυρης αντιπληροφόρησης επικοινωνήσαμε 
με συντρόφους/ισσες σε διάφορες πόλεις και μεταφέ¬ 
ρουμε συνοπτικά το κλίμα της πρώτης εβδομάδας της 
εξέγερσης σε κάποιες απο αυτές. Πιο αναλυτικά στο 
όΙο§ μας... 

Κοζάνη-Πτολεμαϊδα 

Το Σάββατο 6/ΐ2, 15 περίπου άτομα συγκεντρώνονται 
στην κεντρική πλατεία Κοζάνης με πανό καταγγελίας 
της δολοφονίας του άχρονου μαθητή. Την Κυριακή 
περίπου ιοο άτομα πραγματοποιούν δυναμική πορεία 
στους κεντρικούς δρόμους της Κοζάνης προς την Γεν. 
Αστυνομική Δ/νση Δ. Μακεδονίας όπου γράφονται 
συνθήματα. Τη Δευτέρα το πρωί μαθητές από όλη την 
Κοζάνη μαζεύονται έξω από το Α.Τ. Οι μπάτσοι τους επι¬ 
τίθενται. Το απόγευμα της ίδιας μέρας γίνεται πορεία 
300 ατόμων στο κέντρο της πόλης με επιθετικά χαρα¬ 
κτηριστικά που καταλήγει για ακόμα μια φορά στην Γεν. 
Αστυνομική Δ/νση Δ. Μακεδονίας. Για 4 ώρες το κέντρο 
της πόλης γίνεται πεδίο συγκρούσεων νέων και Μ.Α.Τ. 
Πραγματοποιούνται 15 συλλήψεις μαθητών και φοιτη¬ 
τών, οι περισσότεροι από τους οποίους συνελήφθησαν 
στο Νοσοκομείο Κοζάνης! Ένας από τους 15 συλλη- 
φθέντες σοβαρά τραυματισμένος διακομίστηκε στην 
Αθήνα. Την επόμενη μέρα αφήνονται όλοι ελεύθεροι. 
Την Τρίτη το βράδυ πλήθος οργισμένων μαθητών και 
νεολαίων, συγκεντρώνεται στην πλατεία της Κοζάνης. 
Τελικός απολογισμός: 37 προσαγωγές, κυρίως μαθητές. 
Για 19 εξ’ αυτών σχηματίζεται δικογραφία. Οι περισσό¬ 
τεροι αντιμετωπίζουν σοβαρές κατηγορίες σε βαθμό 
κακουργήματος. Τελικά, την Παρασκευή 12 Δεκέμβρη 
τρία άτομα προφυλακίζονται και βρίσκονται ήδη στις 
φυλακές Γρεβενών. Τετάρτη 10/12 Στην κεντρική πλα¬ 
τεία Πτολεμα'ί'δας πραγματοποιείται συγκέντρωση και 
στη συνέχεια πορεία μαθητών που καταλήγει στο Α.Τ. 
Πτολεμα'ί'δας. 7 άτομα (5 μαθητές και 2 ενήλικες) κα- 
τηγορούνται για αντίσταση, διακεκριμένη φθορά και 
εξύβριση. Τελικά με την διαδικασία του αυτοφώρου και 
μέσα σε ένα κλίμα κρατικής τρομοκρατίας οι δυο ενή¬ 
λικες δικάζονται και καταδικάζονται σε ι8 και 8 μήνες 
αντίστοιχα με αναστολή.Την Πέμπτη και την Παρασκευή 
συγκεντρώνονται στα δικαστήρια 20-30 άτομα από νω¬ 
ρίς το πρωί μέχρι 4 το απόγευμα. Το Σάββατο το βράδυ 
γίνεται μικροφωνική, κατά την διάρκεια της οποίας, οι 
μπάτσοι προσήγαγαν η άτομα. Τη Δευτέρα γίνεται μοί- 
ρασμα στα σχολεία της Κοζάνης και το απόγευμα στην 
Πτολεμαϊδα. 

Καστοριά 

Τη Δευτέρα το πρωί έγινε πορεία από μαθητές, περίπου 
150-200 άτομα σε κεντρικούς δρόμους της πόλης και 
έξω από το αστυνομικό τμήμα πετάξανε πέτρες, πορτο¬ 
κάλια, βάψανε με σπρέι τα περιπολικά και έσπασαν τα 
τζάμια του αστυνομικού τμήματος.Το βράδυ αναρχικοί 
έσπασαν την δημοτική αστυνομία (ίο άτομα). Την Τρίτη 
το πρωί έγινε προπαγανδιστική πορεία από τους φοιτη¬ 
τές, περίπου 100-150 άτομα.Το βράδυ έγινε αντιμπατσι- 
κή πορεία, περίπου 8ο-ιοο άτομα, που είχε καλεστεί 
με τρικάκια με αφετηρία την νομαρχία από αναρχικούς 
αντιεξουσιαστές και εργάτες, πέρασε από το αστυνομι¬ 
κό τμήμα, τα δικαστήρια. Το βράδυ αναρχικοί βάψανε 
με σπρέι τα δικαστήρια, την αγροτική τράπεζα και τη 
νοάαίοηθ και έβαλαν φωτιά σε κάδους. 

Σέρρες 

Την Κυριακή έγινε πορεία 2ο άτομων προς το αστυνο¬ 
μικό τμήμα, όπου γράφτηκαν συνθήματα. Το απόγευμα 
συγκέντρωση με σκοπό την αντιπληροφόρηση και πο¬ 
ρεία σε κεντρικούς δρόμους που προσπάθησε να προ¬ 
σεγγίσει το μπατσομέγαρο. Τη Δευτέρα μικροφωνική, 
φυλλάδιο για την ενημέρωση του κόσμου και ανάρτηση 
πανό. Γίνεται πορεία με 120 άτομα που, μεταξύ άλλων, 
έβαψε κάμερες και έσπασε την είσοδο του δικαστικού 
μεγάρου. Την επόμενη μέρα πορεία με μεγάλη συμμε¬ 
τοχή που κατέλαβε το Δημαρχείο, από όπου στάλθη¬ 
καν ίαχ σε όλες τις τοπικές εφημερίδες και σε κάποιες 
πανελλαδικές, στο Υπουργείο Δημόσιας Τάξης, σε κά¬ 
ποιους τηλεοπτικούς σταθμούς καθώς και στον πρόε¬ 
δρο της δημοκρατίας. Την Τετάρτη μικροφωνική για να 
σπάσει το κλίμα τρομοκρατίας στην πόλη και πορεία 
από 40-50 άτομα και την Παρασκευή παρέμβαση στην 
πλατεία Ελευθερίας με πανό. Το Σάββατο έγινε εξόρ¬ 
μηση στην πόλη μοιράζοντας κάλεσμα για την Κυριακή 
14 Δεκεμβρίου στο κοινωνικό χώρο Ζερμινάλ όπου και 
έγινε εκδήλωση με 40 άτομα και συζήτηση για τη συνέ¬ 
χιση του αγώνα. 

Πάτρα 

Το Σάββατο, μόλις γνωστοποιείται ο θάνατος, γίνεται 
πορεία 400 ατόμων στη ΓΑΔ Αχα'ί'ας. 

Την επόμενη μέρα μεγάλη πορεία 2.οοο ατόμων, η 
οποία επιτίθεται στο αστυνομικό μέγαρο και ακο¬ 
λουθούν συγκρούσεις στους γύρω δρόμους. Γίναν 6 
συλλήψεις, οι 5 αφέθηκαν ελεύθεροι.Την Κυριακή συ¬ 
γκέντρωση αλληλεγγύης στα δικαστήρια, συγχρόνως 
πανεκπαιδευτικό συλλαλητήριο όπου συμμετέχουν 
πολλές χιλιάδες κόσμου.ενώ γίνεται και κατάληψη 
του τηλεοπτικού σταθμού ευρθΓ Β της Πάτρας .Την Τρί¬ 
τη, μέρα της κηδείας του Αλέξη, γίνεται πορεία με τη 
συμμετοχή περίπου 3000 ανθρώπων κατά τη διάρκεια 
της οποίας σπάζονται πόλλες τράπεζες. Η πορεία κα¬ 
ταλήγει σε πολύωρες συγκρούσεις με τους μπάτσους. 
Η αστυνομία πνίγει τους γύρω δρόμους στα δακρυγόνα 
και στα χημικά ενώ παράλληλα κάνει χρήση και πλαστι- 

κών σφαιρών. Μετά από λίγη ώρα κάνουν την εμφάνισή 
τους ία παρακρατικά καθάρματα, που μαζί με ΜΑΤάδες 
και ασφαλίτες και με συντονιστή το διευθυντή της 
ασφάλειας Νταβλούρο επιτίθενται στους διαδηλωτές, 
αλλά τελικά απωθούνται. Ακολουθεί πογκρόμ από τη 
μεριά παρακρατικών και μπάτσων. Την Τετάρτη παρόλ’ 
αυτά ο κόσμος κατεβαίνει κατά χιλιάδες (πάνω από γ-8 
χιλ.) στην απεργιακή συγκέντρωση. Κατά τη διάρκεια 
της πορείας προπηλακίζονται δύο δημοσιογραφικά 
συνεργεία, ενώ επίθεση δέχεται και δημοτικός σύμ¬ 
βουλος της ΝΔ, γνωστός για τις ρατσιστικές και αντι- 
μεταναστευτικές δηλώσεις του. Την Πέμπτη δυναμική 
πορεία απάντησης στην τρομοκρατία του κράτους και 
των παρακρατικών τραμπούκων με 5000 άτομα που 
κατευθύνεται στο μνημείο του καθηγητή Τεμπονέρα. 
Την Παρασκευή γίνεται συντονιστικό των καταλήψεων 
στο Παράρτημα και Κατάληψη στον ευρθΓ Β από μέλη 
φοιτητικών συλλόγων. Το Σάββατο, παρά τη βροχή, 
περισσότεροι από 4000 άνθρωποι συμμετέχουν στην 
πορεία που μεταξύ άλλων σπάζει το αστυνομικό τμή¬ 
μα μεταγωγών. Το βράδυ συναυλία στην κατάληψη του 
Παραρτήματος. 


Ξάνθη 

Το Σάββατο γίνεται πορεία περίπου 6ο ατόμων στην 
πόλη και σπάζεται ένα μπατσικό. Την Κυριακή το πρωί 
η πορεία με περίπου 400 άτομα πηγαίνει στο Α.Τ. Την 
επόμενη μέρα γίνεται πορεία από μαθητές το πρωί και 
ακόμα μια το απόγεμα με συμμετοχή 450 ατόμων προς 
το Α.Τ. και καταστρέφονται όλες οι τράπεζες στην δια¬ 
δρομή. Την Τρίτη το πρωί έγινε πορεία προς το Α.Τ. και 
τη νομαρχία. Εκεί έγιναν επεισόδια με τους μπάτσους. 
Ακόμα έγινε κατάληψη στο δημοτικό ραδιόφωνο για 
αντιπληροφόρηση και ενημέρωση. Την Τετάρτη Γενική 
απεργία και συμμετοχή όλων (ιοοο άτομα!) σε αυτή. 
Πορεία προς τη νομαρχία και πάλι συγκρούσεις με τα 
ΜΑΤ. 5 άτομα στο νοσοκομείο και αργότερα πορεία 
αντιπληροφόρησης. Την Πέμπτη πορεία μαθητική προς 
το Α.Τ. Αργότερα και μετά από κάλεσμα της Κομοτηνής 
πραγματοποιήθηκε πορεία στο κέντρο της πόλης με 
συμμετοχή 150 συντρόφων από Ξάνθη. Από την αρχή , 
ασφαλίτες, χρυσαυγίτες-παρακρατικοί και «εξοργισμέ¬ 
νοι πολίτες», 200 συνολικά, ακολουθούσαν την πορεία 
και όταν αυτή κατέληξε στην παλιά νομική, επιτέθηκαν 
στην είσοδο της. 500 άτομα - εγκλωβισμένα στο χώρο 
του ασύλου - τελικά έφυγαν μετά από πολλές ώρες, 
αφού πρώτα αποχώρησαν οι σύντροφοι της Ξάνθης. 
Την Παρασκευή και το Σάββατο έγιναν κινήσεις αντι- 
πληροφόρησης για τα γεγονότα της Κομοτηνής και 
την Κυριακή πορεία για να σπάσει η τρομοκρατία που 
σπέρνουν οι παρακρατικοί μηχανισμοί. 

Μυτιλήνη 

Το Σάββατο 6/ΐ2 γίνεται πορεία με περίπου 200 άτο¬ 
μα. Κατέληξε στο αστυνομικό τμήμα όπου πετάχτηκαν 
μπογιές και σπάστηκαν 4 ασφαλίτικα.Την Κυριακή 7/12 
πορεία με περίπου 250 ανθρώπους στο κέντρο της πό¬ 
λης, όπου μεταξύ άλλων σπάστηκαν τράπεζες, και το 
υπουργείο. Τη Δευτέρα 8/ΐ2 καταλήψεις σε όλες τις 
σχολές. Την Τρίτη 9/12 πορεία με περίπου ιοοο αν¬ 
θρώπους. Στο τμήμα οι μαθητές επιτέθηκαν με αυγά 
και πέτρες στους μπάτσους. Σπάστηκαν τα τζάμια του 
ισογείου του τμήματος και του φυλακίου. Οι μπάτσοι 
έριξαν ασφυξιογόνα και προσήγαγαν έναν μαθητή 
ο οποίος τελικά αφέθηκε. Την Τετάρτη 10/12, ημέρα 
γενικής απεργίας, πορεία 200-300 περίπου ανθρώ¬ 
πων ξεχωριστά από ΠΑΜΕ και ΓΣΕΕ-ΑΔΕΔΥ. Την Πέμπτη 
11/12 μικροφωνική και παράσταση δρόμου στην κεντρι¬ 
κή πλατεία. Την Παρασκευή 12/12 πορεία με 200-300 
άτομα.Τη Δευτέρα 15/12 κατάληψη 3 ραδιοφωνικών 
σταθμών ως κίνηση αντιπληροφόρησης. 

Γιάννενα 

6/12/08 πορεία προς το αστυνομικό μέγαρο και σύ¬ 
γκρουση με πέτρες προς τους μπάτσους και οχήματα 
μπάτσων και επίθεση στο μηχανοστάσιο (ι τραυματίας 
συνοριοφύλακας στο μάτι, πολλές υλικές ζημίες). 
7/12/08 πορεία στο κέντρο της πόλης με σπασίματα σε 
όλες τις τράπεζες της Αβέρωφ μικροσυγκρούσεις με 
μπάτσους (ένας μικροτραυματισμός στο μάτι συντρό¬ 
φου). 

8/12/08 πορεία στο κέντρο της πόλης, συγκρούσεις με 
πέτρες και σπασίματα τραπεζών. 

9/12/08 πορεία στην πόλη, συγκρούσεις με μπουκάλια, 
πέτρες και μικροεπιθέσεις σε 2 τράπεζες (οι μπάτσοι 
οδήγησαν το μπλοκ μέχρι την Δόμπολη, έριξαν χημικά 
μέσα στη Δόμπολη). 

10/12/08 πορεία της ΓΣΕΕ, αναρχικό μπλοκ ειρηνικής 
αντιπληροφόρησης. 

12/12/08 κατάληψη αντιπληροφόρησης στο δημαρχείο 
από αναρχικούς. Πορεία καλεσμένη από αναρχικούς 
αντιεξουσιαστές, κάψιμο σημαίας. 

Κομοτηνή 

Από το βράδυ του Σαββάτου μέχρι και την Τετάρτη ίο/ 
12 γίνονται κάθε μέρα πορείες. Τις δύο πρώτες μέρες οι 
πορείες κατευθύνονται στην αστυνομική διεύθυνση, η 
οποία δέχεται και επίθεση. Επίθεση δέχονται επίσης η 
Νομαρχία κι ένα υποκατάστημα της εθνικής τράπεζας. 
Τη Δευτέρα 8/ΐ2 πραγματοποιείται πορεία, πολύ μαζι¬ 
κή για τα δεδομένα της πόλης.Την επόμενη μέρα γίνε¬ 
ται μαθητική, αλλά και φοιτητική πορεία, η οποία επιτί¬ 
θεται σε διμοιρίες έξω από τη Νομική. Ο χώρος γεμίζει 
ασφαλίτες και παραμένει αποκλεισμένος όλο το βρά¬ 
δυ. Την Τετάρτη 10/12 πραγματοποιείται η προγραμμα¬ 
τισμένη πορεία της ΓΣΕΕ. Πριντην απογευματινή πορεία 
δημιουργείται κλίμα τρόμου από τους γνωστούς-άγνω- 
στους παρακρατικούς με 5 πΐ 5 που στάλθηκαν σε κινητά 
τηλέφωνα, ότι δήθεν αναρχικοί θα ρημάξουν την πόλη 
και καλούσαν τον κόσμο της Κομοτηνής, να δράσει ως 
πολιτοφυλακή (δίο!) και να «προστατέψει» τις περιου¬ 
σίες του! Στο τέλος της πορείας οι «αγανακτισμένοι» 


ΚΑΛΩΣ ΗΡΘΑΤΕ ΣΤΗΝ ΟΑΣΗ ΤΟΥ ΠΡΑΓΜΑΤΙΚΟΥ 



συνέχεια από σελ.ι 

καταστάσεις αποτελούν τμήματα, 
θραύσματα της κοινής μας ζωής. 

Άγνωστοι λοιπόν σε μια κοινή έρη¬ 
μο, που ο καθένας λίγο η πολύ 
προσπαθεί να τη χαζοβολέψει. Ο 
καθένας μας ένα εγώ ανάμεσα σε 
πολλά άλλα τέτοια εγώ. Μέχρι και 
τις πρώτες μέρες του Δεκέμβρη 
γι’ αυτή την κοινωνία ήμασταν 
αθέατοι. Λες και όλα αυτά που 
ζούσαμε δεν χωρούσαν πουθενά. 

Ούτε στις τηλεοράσεις, ούτε στις 
διακηρύξεις της αριστερός για 
συντεταγμένο αγώνα, ούτε που¬ 
θενά. 

Τις μέρες αυτές η συσσωρευμένη 
οργή ξεχείλισε τους δρόμους και 
μετά από σχεδόν μια εικοσαετία 
διαδοχικών ηττών και οπισθοχω¬ 
ρήσεων, επιτέλους η πλάτη μας 
ξεκόλλησε από τον τοίχο. Παρά 
τους τόνους δακρυγόνων που εκτοξεύθηκαν από τις δυνάμεις καταστο¬ 
λής, μπορούμε και αναπνέουμε πια ελεύθερα. Και αυτά δεν αφορούν 
μόνο τον κόσμο που κατέβηκε στους δρόμους. Αφορούν και όλους αυ¬ 
τούς που δεν μπόρεσαν να βρεθούν μαζί μας, αλλά καταλαβαίνουν ότι 
το δίκιο είναι με το μέρος μας και μειδιούν με νόημα μαθαίνοντας τα 
γεγονότα. Αυτές οι ανάσες είναι πολύτιμες για όλους μας, τις χρειαζό¬ 
μαστε γιατί ήρθε πλέον η σειρά μας να αρχίσουμε να σπρώχνουμε. 

Μα ποιοι τελικά είναι υπεύθυνοι για την εξέγερση; Είναι οι εξοργισμέ¬ 
νοι μαθητές ή οι μετανάστες δεύτερης γενιάς; Το δυναμικό φοιτητικό 
κίνημα ή η γενιά των επτακοσίων ευρώ; Το λούμπεν προλεταριάτο ή ο 
αντιεξουσιαστικός χώρος; Σύντροφοι και εχθροί προσπαθούν εναγωνί- 
ως να ορίσουν το υποκείμενο της εξέγερσης, να βρουν τις αντικειμενι¬ 
κές συνθήκες που γέννησαν αυτό το ξέσπασμα, να δώσουν πρόσωπο 
στο ανώνυμο πλήθος που κατακλύζει τους δρόμους. Ματαιοπονείτε. 
Η απάντηση είναι απλή: την εξέγερση την κάνουν οι εξεγερμένοι. Και 
αυτή η διαπίστωση δεν είναι τερατώδης ταυτολογία, είναι ουσία. Οι δια¬ 
δρομές που κατεβάζουν τον καθένα στο δρόμο είναι πολλές και δαιδα- 
λώδεις, κάθε εξεγερμένος και μια αιτία. Τη στιγμή όμως που τα υποκεί¬ 
μενα συναντιούνται και πράττουν από κοινού, κάτι καινούργιο γεννιέται 
και αυτό το καινούργιο έχει όνομα. Λέγεται ιστορική πράξη, συλλογική 
δημιουργία, λέγεται έφοδος. Προσοχή: όλες οι αιτίες είναι πάντοτε πα¬ 
ρούσες, μετουσιωμένες όμως πλέον σε μια πράξη αντίστασης. Φυσικά 
στην εξέγερση συμμετέχουν μαθητές, μετανάστες, φοιτητές, επισφα¬ 
λείς εργαζόμενοι, πολιτικοποιημένα κομμάτια όπως και πολλοί άλλοι. 
Η ουσία όμως δε βρίσκεται στο τι είναι όλοι αυτοί, αλλά στο τι γίνονται. 
Μέσα από την απόφαση να βγουν στο δρόμο, μέσα από τη συνάντηση 
και την επικοινωνία, την αλληλεγγύη και τη συντροφικότητα, την οργή 
και την εναντίωση, οι διαδηλωτές γίνονται κύριοι των ζωών τους. Τα 
μπλοκαρισμένα κέντρα των πόλεων είναι το πεδίο όπου όλες αυτές οι 
διαφορετικές ταυτότητες συντήκονται, όπου όλοι οι διαχωρισμοί καταρ¬ 
ρέουν. Έστω και σημειακά, έστω και για λίγο, έστω και για να ορθωθούν 
ξανά ανάμεσά μας σε λίγες μέρες. Δεν έχει τόση σημασία αν αυτοί που 
κλείνουν τους δρόμους, φωνάζουν συνθή¬ 
ματα, μοιράζουν προκηρύξεις, γράφουν 
στους τοίχους, πετούν πέτρες, καίνε τρά¬ 
πεζες, είναι φοιτητές ή άνεργοι. Τη μέγιστη 
σημασία έχει το ότι όλα αυτά τα κάνουν, 
και τα κάνουν μαζί, και αυτό είναι μια νίκη 
που καμία καταστολή και καμία επιστροφή 
στην ομαλότητα δεν μπορεί να μας στερή¬ 
σει. Γιατί τι σημαίνει «μαθητής», «ανασφά¬ 
λιστος», «μετανάστης», «φοιτητής» στο 
καπιταλιστικό σύμπαν που καλούμε κόσμο; 

Δεν είναι απλά διαφορετικά ονόματα για 
την καταπίεση που όλοι βιώνουμε; Και τι 
άλλο σημαίνει «εξέγερση» παρά «παίρνου¬ 
με τις ζωές μας στα χέρια μας»; 

Οι μέρες του Δεκέμβρη δεν ανήκουν σε 
κανέναν και συγχρόνως ανήκουν σε όλους. Δεν μπορεί να τις οικειο- 
ποιηθεί καμία πολιτική παράταξη, κανένας κομματικός μηχανισμός, κα¬ 
μία επαναστατική πρωτοπορία.. Ούτε καν ο αντιεξουσιαστικός χώρος. 
Οι αναρχικοί βρέθηκαν από την πρώτη στιγμή στο δρόμο κουβαλώντας 
μαζί τους την οργή και τη συνείδηση, την αποφασιστικότητα και τη γνώ¬ 
ση, τις πρακτικές και τα προτάγματά τους. Η πραγματικότητα όμως μας 
ξεπέρασε και αυτό καλώς συνέβη. Δεν είναι τώρα η στιγμή να μεγα¬ 
λώσει ο καθένας το μαγαζί του, το βασικό είναι να προσπαθήσουμε να 
κατανοήσουμε και να συμπράξουμε, να χτίσουμε γέφυρες. Αυτό που 
ξεδιπλώνεται στις πόλεις της ελληνικής επικράτειας είναι μια κοινωνική 
εξέγερση και από αυτή έχουμε μόνο να διδαχθούμε. Να αντιληφθού- 
με τα περιεχόμενα, να μάθουμε για τις νέες μορφές οργάνωσης, να 
εμπνευστούμε από τις δράσεις. 

Αυτό που βγαίνει στο προσκήνιο με τον πιο εκκωφαντικό τρόπο είναι ο 
ίδιος ο κοινωνικός ανταγωνισμός. Κάθε κοινωνική σύγκρουση αυτής της 
έκτασης και έντασης είναι εμφυλιοπολεμική. Φέρνει αντιμέτωπα κομ¬ 
μάτια της κοινωνίας με διαφορετικά συμφέροντα, σχέσεις και ιδέες. 
Αυτή η τραυματική διάσταση της πραγματικότητας φοβίζει, πρέπει να 
μασκαρευτεί, να γίνει διαχειρίσιμη. Η εξουσία εφευρίσκει τις διαιρέσεις 
που τη συμφέρουν: καλοί μαθητές - κακοί κουκουλοφόροι, πολίτες σε 


αυτοάμυνα - διαδηλωτές σε καταστροφικό αμόκ, πραγματικοί ταξικοί 
αγώνες - υποκινούμενοι προβοκάτορες. Δεν πείθει. Αναγκάζεται να ρί¬ 
ξει όλα τα χαρτιά της: Επίκληση της εθνικής ενότητας - απομόνωση των 
εχθρώντης δημοκρατίας. Τώρα μάλιστα, έχουμε θέμα. Το ρήγμα υπάρχει 
και τα θραύσματα του απειλούν την εικόνα της κυριαρχίας. Η δημοκρα¬ 
τία ως κυβερνητική διαχείριση πειθαρχικών εντολών, ως θέατρο σκιών 
κενό συμβολικής παραγωγής, κοιτάζει το χάος της πραγματικότητας και 
αυτό της ανταποδίδει το βλέμμα. Χάρτινο τσίρκο το έθνος τους και η 
δημοκρατία τους κενή νοήματος. Ναι, είμαστε οι εχθροί της δημοκρατί¬ 
ας, οι προδότες του έθνους. Η κοινωνία δεν είναι ενιαία, είναι το πεδίο 
μιας συνεχούς σύγκρουσης, άλλοτε υπόγειας και άλλοτε όπως τώρα 
ορατής. Το κράτος δεν είναι μόνο του, είναι μαζί του όσοι αναγνωρίζουν 
την ιδιοκτησία ως το μόνο που αξίζει να προστατευθεί. Κάθε φορά που 
οι κοινωνίες αποφασίζουν να μπουν στον επιταχυντή της ιστορίας υπάρ¬ 
χουν και αυτοί που προσπαθούν να γαντζωθούν από την εξουσία τους, 
υπερασπιζόμενοι την ενότητα και συνέχεια του έθνους, το κράτος και 
την ομαλότητα. Δηλωσίες από το δρόμο ως το κοινοβούλιο. Αυτές τις 
μέρες τα απολιθώματα της αριστερός φοβήθηκαν, γιατί ένιωσαν πραγ¬ 
ματικά μόνοι, ξεπερασμένοι, γραφικοί. Ο Άνθιμος να συμπορεύεται με 
την Παπαρήγα αποδίδοντας σε «ξένες» δυνάμεις την εξέγερση. Η ΚΝΕ 
κλειδώνει τις σχόλες για να αποτραπεί η γενίκευση της εξέγερσης. Ο 
εθνικός κορμός από την αριστερά ως τη δεξιά ΣΥΝασπίστηκε και πήρε 
θέση. Το τελευταίο καταφύγιο των υπερασπιστών της τάξης και της 
ασφάλειας ενεργοποιήθηκε μήπως και σώσει την κατάσταση. Είμαστε 
όμως πολλοί στο δρόμο του αγώνα και θα φροντίσουμε να επιβεβαιώ¬ 
σουμε τους χειρότερους φόβους τους. Να γίνουμε ο καλύτερος δυνατός 
ανταγωνισμός. 

Η έννοια του κινήματος συνδέεται με τη διατύπωση αιτημάτων, με ένα 
δυνητικό θετικό πρόγραμμα που οι εξεγερμένοι θα έπρεπε να υιοθετή¬ 
σουν, ένα σύνολο θέσεων που θα επέτρεπε την αντιπροσώπευσή τους 
από τα κόμματα. Αυτή την αγωνία εκφράζει τμήμα της αριστερός που 
προσπαθεί να προβάλει την πτώση της κυβέρνησης ως στόχο που συ¬ 
μπυκνώνει τις επιθυμίες των εξεγερμένων και δίνει προοπτική στους 
αγώνες τους. Έλα όμως που το σύνολο των 
επιθυ μιών και των πρακτικών όσων βρίσκο¬ 
νται στους δρόμους αρνούνται πεισματικά 
να χωρέσουν στα προκάτ σχήματα της πο¬ 
λιτικής αντιπροσώπευσης, της κοινωνιολο¬ 
γικής διαχείρισης και της μηντιακής μεσο¬ 
λάβησης. Δεν θεωρούμε βέβαια ότι εμείς 
βρισκόμαστε σε κάποια προνομιακή θέση 
σ’ αυτή την καταιγίδα. Να βραχούμε από 
αυτή και να μην ξαναστεγνώσου με. Αυτό 
θέλουμε. Να μάθουμε απ’ αυτούς που συ¬ 
ναντούμε στους δρόμους, να ζήσουμε με 
το μόνο τρόπο που αξίζει στις μέρες μας: 
Ενάντια στην εξουσία. Για να κατανοήσεις, 
πρέπει να αισθανθείς την ασφυξία από τα 
δακρυγόνα, να σπάσεις τη μοναξιά της συ¬ 
νήθειας, να μοιραστείς τη χαρά της εξέγερ¬ 
σης, να αφήσεις την οργή να σε πνίξει. Είδαμε μορφές αυτοοργάνωσης 
να κυριαρχούν στο δρόμο, αντιδομές πληροφόρησης να ξεπηδούν μέσα 
από τον αγώνα, σύμβολα του κράτους, του κεφαλαίου και του θεάματος 
να καταστρέφονται. Είδαμε κι άλλα πολλά ακόμη που δεν τα φανταζό¬ 
μασταν και μας ξεπέρασαν. Ευτυχώς. Τα πράγματα τρέχουν με χιλια¬ 
πλάσια ταχύτητα και προς χίλιες διαφορετικές κατευθύνσεις. Σε τέτοιες 
στιγμές το κράτος ως μονοπώλιο της βίας και οι θεσμοί της αντιπροσώ¬ 
πευσης ως μοναδικοί διαχειριστές του πεδίου της πολιτικής βρίσκονται 
σε κρίση. Σε τέτοιες οριακές στιγμές γεννιέται η κοινότητα του αγώνα, 
πλήρης νοήματος, όχι ως ένα αόριστο σχέδιο για το μέλλον, αλλά ως 
μια πρακτική του παρόντος. Η πόλη γίνεται ένα πεδίο συνάντησης και 
πειραματισμού, όπου όλα μοιάζουν δυνατά: Η καταστροφή αυτού του 
κόσμου και η παραγωγή διαφορετικών αξιών. Η εν σπέρματι δημιουργία 
μιας νέας τάξης στον αντίποδα της αναπαραγωγής του κυρίαρχου. Το 
τι θα αφήσει πίσω της αυτή η εξέγερση, το τι νέο θα γεννήσει δεν το 
ξέρουμε. Οι τρόποι με τους οποίους εκτυλίσσεται ανοίγουν ένα πεδίο 
ενδεχόμενων που θέλουμε να τα ζήσουμε και όχι να τα προβλέψουμε. 
Σε πιο δύσκολους καιρούς, κάποιοι σύντροφοι έγραψαν: «Είμαστε εντός 
του μέλλοντος μας». Τούτες τις μέρες και τις νύχτες είμαστε εντός του 
παρόντος μας. Και δε θέλουμε να φύγουμε απ’ αυτό. 

ΝΑ ΖΗΣΟΥΜΕ ΤΟΝ ΚΟΜΜΟΥΝΙΣΜΟ, 
ΝΑ ΔΙΑΔΩΣΟΥΜΕ ΤΗΝ ΑΝΑΡΧΙΑ! 


συνέχεια από σελ.ι 


Από το πρώτο βράδυ της δολοφονίας το Μετσόβειο Πολυ¬ 
τεχνείο καταλαμβάνεται από εκατοντάδες ανθρώπους. Στις 
8/ΐ2 καταλαμβάνεται η ΑΣΟΕΕ. Σε ανακοίνωση στο 61 ο§ της 
αναφέρει: 

“Ως ένα κομμάτι της κοινωνικής-ταξικής σύγκρουσης η Κατά¬ 
ληψη ΑΣΟΕΕ αποτελεί έναν ανοιχτό χώρο για ενημέρωση και 
συνδιαμόρφωση συλλογικών δράσεων στους δρόμους. Ταυτό¬ 
χρονα κρίνουμε ως σημαντική την κατάληψη πανεπιστημιακών 
ιδρυμάτων ως ένα χώρο αναδιοργάνωσης και αυτοοργάνωσης 
των δυνάμεων μας απέναντι στην κρατική καταστολή έτσι ώστε 
σε αυτόν τον αγώνα που έχει ξεσπάσει να μην μείνει κανένας 
μόνος του απέναντι στο κράτος. Γι’ αυτόν το λόγο η Κατάληψη 
ΑΣΟΕΕ παραμένει ανοιχτή και καλεί σε συνέλευση την Δευτέρα 
8 /12 στις 2 ο : οο . Διαμηνύουμε προς κάθε κατεύθυνση ότι η κα¬ 
τάληψη θα υπάρχει μέχρι να απελευθερωθεί και ο/η τελευτάί- 
ος/α συλληφθείς/σα σε κάθε γωνιά της επικράτειας. ” 


περιφρούρησή της. Πρώτη φορά ανοίγει το δημαρχείο - ως 
πολιτικός χώρος - πραγματικά στην γειτονιά. Δεν χρειάζεται 
να αναφερθούμε στις αναμενόμενες αντιδράσεις του δημάρ¬ 
χου και των μπάτσων. 

Την ίδια μέρα καταλαμβάνεται το παλαιό Δημαρχείο-ΚΕΠ στην 
πλατεία Χαλανδρίου. Σε κείμενο της κατάληψης αναφέρεταί: 

“Η θλίψη και η οργή που όλοι και όλες νιώθουμε είναι ανώφελο 
να εκφράζεται κάνοντας ζάπινγκ στον καναπέ μπροστά σε ένα 
κουτί. Αποφασίσαμε να καταλάβουμε το Παλαιό Δημαρχείο- 
ΚΕΠ στην πλατεία Χαλανδρίου, χώρο διεξαγωγής του δημοτικού 
συμβουλίου, και να το μετατρέψουμε σε ένα χώρο αντιπληρο- 
φόρησης και συζήτησης για περαιτέρω δράσεις. Καλούμε τους 
κατοίκους του Χαλανδρίου και των γύρω περιοχών σε στήριξη 
της κατάληψης και σε συμμετοχή σε ανοιχτές, ισότιμες και μη 
χειραγωγούμενες διαδικασίες συνδιαμόρφωσης.” 



Στη Θεσσαλονίκη καταλαμβάνεται η Σχολή θεάτρου το ίδιο 
βράδυ του Σαββάτου μετά από τις συγκρούσεις σε Αριστοτέ- 
λους και Εγνατία: 


“Μετά την πορεία διαμαρ¬ 
τυρίας στη Θεσσαλονίκη το 
Σάββατο βράδυ, με αφορ¬ 
μή τη δολοφονία του Αλέ¬ 
ξανδρου έγινε κατάληψη 
από αντιεξουσιαστές, κα¬ 
θώς υπήρχε η ανάγκη της 
αντιπληροφόρησης στην 
πόλη. Από την ιη στιγμή 
τα ΜΑΤ προσπάθησαν να 
εισβάλουν στην κατάληψη, 
χωρίς να τα καταφέρουν. 
Την επόμενη μέρα, μετά 
από συνέλευση, την κατά¬ 
ληψη ενισχύουν και οι φοι¬ 
τητές της σχολής, καθώς 
και άτομα που δεν ανήκουν 
σε κάποιο συγκεκριμένο 
πολιτικό χώρο. ” 

(από το 61 ο§ της κατάλη- 
ψης). 


Καλείται λαϊκή συνέλευση καθημερινά στις 19.00. Ενώ στηρί¬ 
ζονται διάφορες δράσεις και κινητοποιήσεις. 

IΧΑΘΗΚΑΜΕ! 


II 


ΣΑΣ 

ΜΕ ΔΙΑΓΙΛΕΚΟΜΕΝΕΣ ΣΧΕΣΕΙΣ 
ΑΝΑΜΕΣΑ ΣΕ ΠΟΛΓΓΙΚΟ/Σ I 
π λ ΠΑΛΕΣ ΜΜΡ ΔΗΜ02ΙΟΓΡ/ΦΟΥΣ1 
Ι 1ΕΙ ΑΛοΑΙΚΗΓΟΡ θ/^1 

Ι Κ' ΕΜΠ0Ρ07Σ ΜΑΡ ΚΟΠΚΟΗ 



ΕΧΕΤΕ ΦΤΙΑΞΕΙ ΜΙΑ ΑΠΕΡΑΝΤΗ 

ΧΑΒΟΧΖΑ 

ΦΤ07 


! 



Ό^οι/ΑΝΟΙΧΤΗ Σ/ΝΕΛΕ/2Η 




Η Σχολή θεάτρου έχει με¬ 
τατραπεί με επιτυχία σε κέ¬ 
ντρο σύγκλησης, ανταλλαγής απόψεων, οργάνωσης δράσεων 
και συνεχίζει. 

Την επόμενη μέρα καταλαμβάνεται ο δικηγορικός σύλλογος 
όπου πραγματοποιούνται συνελεύσεις, κυρίως από φοιτητές, 
και λειτουργεί ως κέντρο αντιπληροφόρησης μέχρι την ημέρα 
της απεργίας (10.12), ενώ ήδη πολλά σχολεία και σχολές ξεκί¬ 
νησαν πρωτοφανείς καταλήψεις χωρίς αιτήματα. 

Στις 12 Δεκέμβρη κόσμος κατέλαβε το Δημαρχείο Αγ. Δημη- 
τρίου στην Αθήνα και κάλεσε λαϊκή συνέλευση. Σε κείμενο 
στο βΙο§ της κατάληψης αναφέρουν: 

“Έχουμε εξεγερθεί. Λειτουργούμε αμεσοδημοκρατικά για¬ 
τί μόνο έτσι μπορούμε να ζήσουμε. Πήραμε τις ζωές μας στα 
χέρια μας. θα απαλλαγούμε από τα αφεντικά μας και οι συλ- 
ληφθέντες από κάθε κατηγορία. Χρησιμοποιούμε το δημόσιο 
κτίριο σαν ανοιχτό κέντρο αντιπληροφόρησης, συνάντησης και 
συνδιαμόρφωσης λόγου και δράσης των ανθρώπων που μαζικά 
προσέρχονται, γιατί αποφάσισαν ν’ αλλάξουν ζωή.” 


Την Δευτέρα 15/12 κατα¬ 
λαμβάνεται το δημαρχείο 
των Συκεών στην Θεσσα¬ 
λονίκη. Καλείται λαϊκή συ¬ 
νέλευση το απόγευμα της 
ίδιας μέρας. Το κεντρικό 
πανό απαιτεί την απελευ¬ 
θέρωση όλων των κρατου¬ 
μένων. 

Αυτό που έχει σημασία 
είναι αυτά τα φωτεινά πα¬ 
ραδείγματα να διαδοθούν 
όσο περισσότερο γίνεται. 
Να αρχίσουν οι άνθρω¬ 
ποι να παίρνουν τις τύχες 
τους στα χέρια τους. Να 
αμφισβητηθεί στην πράξη 
η λογική της αντιπροσώ¬ 
πευσης, της μετάθεσης 
ευθυνών, του κομματικού 
βολέματος. Τώρα είναι η 
ώρα. Τώρα που τίποτα δεν 
είναι όπως πριν. 


Οι καταλήψεις που ξεκίνησαν αυθόρμητα σε πολλούς πανε¬ 
πιστημιακούς και άλλους χώρους - όχι απαραίτητα από φοι¬ 
τητές - παρέχουν τη δυνατότητα της συνάντησης. Όμως δεν 
μας χωράνε πια. Για αυτό καταλαμβάνουμε Δημαρχεία, άδεια 
σπίτια, δημόσια κτίρια και τα μετατρέπουμε σε χώρους συ¬ 
νάντησης και οργάνωσης, θα πρέπει να δημιουργηθούν κι 
άλλοι τέτοιοι τόποι, να απελευθερωθούν και άλλοι χώροι, να 
δημιουργηθούν νέα σημεία επικοινωνίας και αντίστασης. Οι 
αναρχικές καταλήψεις να ανοίξουν όσο περισσότερο γίνεται 
προς τις γειτονιές τους. Τα σχολεία να κλείσουν και να μετα¬ 
τραπούν από τα αγωνιζόμενα κοινωνικά κομμάτια σε χώρους 
ζύμωσης γύρω από το περιεχόμενο της καπιταλιστικής-εθνι- 
κής εκπαίδευσης και τις δυνατότητες ανατροπής της. Να 
μπλοκαριστούν οι χώροι εργασίας από τους εργαζόμενους και 
να συζητηθεί το νόημα της εργασίας σήμερα. Να μεταφερθεί 
η ιδέα της κοινωνικής αυτοοργάνωσης και της αλληλεγγύης σε 
κάθε χώρο συλλογικοποίησης. Δε χρειαζόμαστε τα αφεντικά, 
δε χρειαζόμαστε τους καθοδηγητές, δε χρειαζόμαστε τους 
αντιπροσώπους. Να αρχίσουμε να ζούμε τον κομμουνισμό. Να 
αρχίσουμε να ζούμε την αναρχία. 


Στην πρώτη συνέλευση συμμετέχουν 300 άτομα. Αποφασί- 
ζονται δράσεις, συζητιούνται τα γεγονότα των ημερών που 
πέρασαν, συναντιούνται διαφορετικές γενιές, άνθρωποι από 
διαφορετικούς κοινωνικούς χώρους, οργανώνονται μαθήματα 
ελληνικών σε μετανάστες και πολιτιστικά δρώμενα. 0 Σύλλο¬ 
γος Υπαλλήλων Δήμου Αγ. Δημητρίου στηρίζει από την αρχή 
την κατάληψη του δημαρχείου και συμμετέχει ενεργά στην 


Να δημιουργήσουμε 
τις κομμούνες του μέλλοντος μας 


απομονώνουν την πορεία στη Νομική. Γνωστοί κατα¬ 
στηματάρχες, μπράβοι , ΚΥΠατζίδες, παράγοντες της 
τοπικής αυτοδιοίκησης, χρυσαυγίτες, εκδότες τοπικών 
φυλλάδων απάρτιζαν την άθλια πομπή. Οι φοιτητές 
πραγματοποίησαν συνέλευση στην οποία παρεμβαίνει 
ο νομάρχης και μέλη του δημοτικού συμβουλίου για να 
τους εγγυηθούν την ασφαλή αποχώρηση τους! Αυτή γί¬ 
νεται έπειτα από 4 ώρες και αφού οι αγανακτισμένοι 
διαλύθηκαν. 

Βόλος 

Την πρώτη μέρα της εξέγερσης γίνεται πορεία 150 
ατόμων η οποία κάνει επίθεση στο Α.Τ Αγ.Νικολάου. 
Την Κυριακή γ/ΐ2 πορεία ιοοο ατόμων στο κέντρο της 
πόλης με προορισμό την Ασφάλεια. Γίνονται συγκρού¬ 
σεις σώμα με σώμα με τους μπάτσους. Σπάζονται τα 
τζάμια των δικαστηρίων. Η πορεία φτάνει στο Εργατικό 
Κέντρο Βόλου όπου προπηλακίζονται ο νομάρχης, ο 
μητροπολίτης και ο Σούρλας - αντιπρόεδρος Βουλής. 
Μετά η πορεία συνεχίζει και σπάζονται ιγ τράπεζες και 
όχημα της δημοτικής αστυνομίας. Την επόμενη μέρα 
ανεξάρτητο αμεσοδημοκρατικά συνονιστικό μαθητών 
πραγματοποιεί συγκέντρωση 1500 ατόμων. Γίνεται κα¬ 
τάληψη σχολείων και σχολών. Την Τρίτη 9/12 πραγμα¬ 
τοποιείται πορεία 300 μαθητών. Το απόγευμα παρά τις 
φήμες ότι έρχονται λεωφορεία από άλλες πόλεις με 
«ταραξίες» από τα τοπικά ΜΜΕ, γίνεται πορεία 5000 
ατόμων.Σπάζονται τράπεζες, γίνεται επίθεση στα δι¬ 
καστήρια. Η πορεία πηγαίνει στην ασφάλεια, όπου 
φεύγουν πέτρες στα ματ. Στα γύρω τετράγωνα από το 
θόλο μέχρι το τμήμα στήνονται οδοφράγματα και πο- 
λιορκείται το τμήμα για 3 ώρες. Προκαλούνται φθορές 
σε αυτοκίνητα από πέτρες και δακρυγόνα που πετάνε 
τα ματ και οι ασφαλίτες προς τους διαδηλωτές. Προσά- 
γεται ένα άτομο και αφήνεται λίγες ώρες μετά χωρίς 
να συσταθούν κατηγορίες σε βάρος του. Την Τετάρτη 
10/12 πραγματοποιείται η πορεία της ΓΣΕΕ ΑΔΕΔΥ με 
συμμετοχή κι άλλου κόσμου. Νεράτζια πετάγονται στα 
γραφεία της ΝΔ και του ΠΑΣΟΚ. Προσάγονται δέκα άτο¬ 
μα ενώ πηγαίνουν στο κέντρο της πόλης. Οι τέσσερεις 
από αυτούς αφήνονται ελεύθεροι, οι πέντε που είναι 
ανήλικοι περνάνε τακτική δικάσιμο τον Φλεβάρη, ενώ 
ο τελευταίος δικάζεται την Παρασκευή. Την Πέμπτη γί¬ 
νεται προπαγανδιστική πορεία ιοο ατόμων για την πο¬ 
ρεία της επόμενης μέρας. Την Παρασκευή μαζεύεται 
κόσμος στα δικαστήρια και γίνεται πορεία 400 ατόμων 
προς το Α.Τ, όπου δακρυγόνα διαλύουν την πορεία. Την 
Κυριακή 14/12 γίνεται πορεία 6οο ατόμων. Σπάζονται 
τα γραφεία της ΝΔ και γίνονται επιθέσεις σε τράπεζες 
και στα δικαστήρια. 

Ηράκλειο 

Το Σάββατο περίπου τριακόσιοι διαδηλωτές πραγμα¬ 
τοποιούν πορεία στο κέντρο, σπάζονται τα δικαστήρια 
και το Α.Τ. στα Λιοντάρια. Κατά τη διάρκεια της νύχτας 
πραγματοποιούνται εμπρηστικές επιθέσεις σε τράπε¬ 
ζες. Την Κυριακή γίνεται πορεία/οο ατόμων στο κέντρο 
της πόλης και σπάζονται τράπεζες ενώ ξαναεπιτίθενται 
στα δικαστήρια και το Α.Τ. Ακολουθούν συγκρούσεις. 
Τη Δευτέρα γίνεται μαθητική πορεία με περίπου ιοοο 
άτομα. Στο τέλος της πορείας περίπου ιοο μαθητές συ¬ 
γκρούονται με τους μπάτσους. Πάνω από ιοοο άτομα 
μαζεύονται στα Λιοντάρια με συγκρουσιακός διαθέ¬ 
σεις. Ακολουθεί πολύωρη μάχη σε όλο το κέντρο του 
Ηρακλείου. Ταυτόχρονες μάχες σε Λιοντάρια, πάρκο 
θεοτοκοπούλου και παραλιακή. Οι μπάτσοι ρίχνουν 
βροχή δακρυγόνα και ασφυξιογόνα και οι εξεγερμένοι 
απαντούν με πέτρες, ξύλα και μολότοφ. Την Τρίτη το 
πρωί «ειρηνική» πορεία περίπου ιοοο ατόμων. Το βρά¬ 
δυ πορεία στο κέντρο με λίγο περισσότερο κόσμο από 
τη Δευτέρα. Καίγονται όλες οι τράπεζες κατά μήκος της 
πορείας, οι μπάτσοι επιτίθενται στην πλ. Ελευθερίας 
και οι εξεγερμένοι απαντούν με μολότοφ και πέτρες. 
Επίθεση με μολότοφ στα δικαστήρια. Η πορεία διαλύ¬ 
εται στα Λιοντάρια σε διάσπαρτες ομάδες. Η εφορία 
καίγεται. Το προσωπείο της δημοκρατίας πέφτει καθώς 
όλο το βράδυ μπάτσοι, μπράβοι και ασφαλίτες (μερικοί 
εκ οποίων φορούν κουκούλες) σέρνονται στα στενά, 
δέρνοντας και συλλαμβάνοντας κόσμο. 

Χανιά 

Το Σάββατο το βράδυ έγινε αυθόρμητη συγκέντρωση 
περίπου 130 ατόμων στο κέντρο των Χανίων και πορεία 
προς το μπατσομέγαρο όπου έγινε επίθεση με πέτρες 
στις δυνάμεις καταστολής. Σπάστηκαν τράπεζες, το 
ταχυδρομικό ταμιευτήριο, ο Ο.Α.Ε.Δ., το φαρμακείο 
του νομάρχη, ο Ο.Τ.Ε. και τα κεντρικά εκδοτήρια της 
Α.Ν.Ε.Κ. Την Κυριακή έγινε πορεία, με πολύ περισ¬ 
σότερο κόσμο η οποία κατέληξε στο μπατσομέγαρο. 
Εκεί ήταν παρατεταγμένοι οι μπάτσοι ,στήθηκαν οδο¬ 
φράγματα και ξεκίνησαν συγκρούσεις .Τη Δευτέρα 
εκατοντάδες μαθητές, αφού απέκλεισαν το κέντρο 
της πόλης, κατευθύνθηκαν προς το μπατσομέγαρο, 
όπου έκαναν επίθεση προκαλώντας μικρές ζημίες στο 
κτίριο. Το απόγευμα της Δευτέρας έγινε η πιο μεγάλη 
και δυναμική πορεία που έχει γίνει στα Χανιά εδώ και 
πολλά χρόνια. Τουλάχιστον 2000 άτομα κατευθύνθη¬ 
καν προς το τμήμα όπου συγκρούστηκαν με τα ΜΑΤ. Συ¬ 
νέχισαν προς την πλατεία δικαστηρίων όπου στήνονται 
εκ νέου οδοφράγματα. Γίνονται επιθέσεις σε τράπεζες, 
στη νομαρχία, το ΚΕΠ, τα δικαστήρια και μια λέσχη των 
μπάτσων πίσω απ αυτά, στον ΟΤΕ. Αξιοσημείωτη είναι 
η σύνθεση του κόσμου που συμμετείχε στα γεγονότα 
της Δευτέρας. Από 13 μέχρι 6 ο χρονών και από καθω¬ 
σπρέπει κυρίους μέχρι κάγκουρες των Χανίων έσπαγαν 
με μανία τις τράπεζες. Το Σάββατο ξεκίνησε πορεία και 
κατέληξε σε κατάληψη του ραδιοφωνικού σταθμού 
πιαχίιη με σκοπό την αντιπληροφόρηση. 

ύσκολο και άχαρο το έργο της αποτίμηση των πτυχών 
ενός κοινωνικού αγώνα όταν αυτός βρίσκεται σε εξέλι- 
μ % ξπ και ακόμη δυσκολότερο, όταν αυτός ο αγώνας έχει τα 
^■^■χαρακτηριστικά μιας γενικευμένης εξέγερσης. Ποιος να 
αποτολμήσει μια συνολική καταμέτρηση των καταιγιστικών γεγο¬ 
νότων ή, ακόμη δυσκολότερα, ποιος να διακρίνει αυτές τις πολύ¬ 
μορφες και προερχόμενες από διαφορετικά κοινωνικά στρώματα 
δράσεις σε «σημαντικές» και «μη σημαντικές», σε «κινηματικές» 
και «προβοκατόρικες», σε «προωθητικές του επαναστατικού προ- 
τάγματος» και «αντιδραστικές»... 

Εύλογος ο προβληματισμός. Το πρόβλημα όμως είναι ότι όσο εμείς 
θα μοιραζόμαστε αυτόν τον προβληματισμό, χιλιάδες άλλοι κα¬ 
λοθελητές, δημοσιογράφοι, πολιτικοί, μπάτσοι, παπάδες, νοικο- 
κυραίοι, κάνουν τη δική τους αποτίμηση και προσπαθούν να γρά¬ 
ψουν τις τελευταίες λέξεις για αυτήν την εξέγερση, σμιλεύοντας 
την ταφόπλακά της, σίγουρα πολύ πριν την ώρα της. 

Ας δούμε λοιπόν προσεκτικά τι συμβαίνει γύρω μας... 

Την ώρα που κατεβαίνουν στο δρόμο οι μαθητές, οι φοιτητές, 
οι αναρχικοί, οι εργαζόμενοι, οι μετανάστες, οι χουλιγκάνοι, οι 
συνειδητοί επαναστάτες, οι λούμπεν προλετάριοι, όλοι αυτοί 
και όλες αυτές με τις ξεχωριστές τους ιδιότητες, χωρίς καθόλου 
ιδιότητες ή με όλες τις ιδιότητες μαζί, την ώρα λοιπόν που όλοι 
αυτοί εξεγείρονται, ένας επικοινωνιακός πόλεμος μαίνεται. Ένας 
πόλεμος που αφορά τους πάντες, ακόμη και τα πιο συντηρητικά 
κομμάτια αυτής της κοινωνίας. Πρόκειται για έναν στοιχειώδη κα¬ 
νόνα του δημοκρατικού παιχνιδιού, έναν κανόνα που η εξουσία 
συνήθως επιλέγει να τηρήσει. Το σχήμα είναι σχετικά απλό: Για να 
λειτουργήσει με επιτυχία η καταστολή, απαιτείται πέρα από την 
τυπική νομιμότητα και ένα υπόστρωμα πολιτικής νομιμοποίησης. 
Γι αυτό λοιπόν, την ώρα που κάποιοι και κάποιες από τους εξεγερ- 
μένους, εισπράττουν την εκδίκηση της εξουσίας και οδηγούνται 
με συνοπτικές δικαστικές ενέργειες στη φυλακή, οι ιδιωτικοί και 
δημόσιοι μηχανισμοί χειραγώγησης (ΜΜΕ, κόμματα, φορείς, κλπ) 
σπεύδουν να προσφέρουν την απαραίτητη ιδεολογική κάλυψη 
αναλαμβάνοντας το πολύτιμο έργο του αποπροσανατολισμού της 
κοινής γνώμης από τον πυρήνα της εξέγερσης και της προβολής 
των υποτιθέμενων ολέθριων κοινωνικών και οικονομικών συνεπει¬ 
ών της εξέγερσης, συνεπειών που υποτίθεται ότι θα επιβαρύνουν 
κυρίως τα αδύναμα κοινωνικά στρώματα. 

Την ίδια στιγμή, και στην ίδια ακριβώς κατεύθυνση αυτού του 
βρώμικου ιδεολογικού πολέμου, διαβάζουμε στις εφημερίδες 
ότι ιστορικές μορφές της Αριστερός, μας απαγορεύουν εμάς τους 
κουκουλοφόρους να λεγόμαστε «κίνημα» και να συνδεόμαστε 
με τους ηρωικούς αγώνες του παρελθόντος. Ότι ήρθε ο καιρός 
να τραβήξει η κοινωνία τη διαχωριστική γραμμή ανάμεσα στις ει¬ 
ρηνικές και τις βίαιες διαδηλώσεις, και ότι όσοι δεν καταλάβατε 
πρέπει να χειροκροτάτε τους μαθητές και να απομονώνετε τους 
βανδάλους... (και στην ίδια εφημερίδα, μόλις γυρνάμε σελίδα 
οδηγούμεθα στην παράνοια, διότι διαβάζουμε ότι, σύμφωνα με 
μια άλλη άποψη, αυτή η ίδια Αριστερά, εμάς τους κουκουλοφό¬ 


ρους μας υποθάλπει, και μας χαϊδεύει τα αυτιά - και είναι βέβαια 
απορίας άξιον πώς το κάνει αυτό, αφού τα αυτιά είναι κάτω απ’ 
την κουκούλα). 

Πριν προχωρήσουμε στον εντοπισμό κάποιων χονδροειδών ση¬ 
μείων του επικοινωνιακού πολέμου γύρω από τις καταστροφές, 
ας κάνουμε ένα πράγμα ξεκάθαρο: Δεν θεωρούμε ότι έχουμε 
καμία υποχρέωση να απολογηθούμε απέναντι σε κανέναν για τις 
συνέπειες μιας κοινωνικής εξέγερσης, ακόμη κι αν αυτή θέλει να 
καταστρέψει εντελώς έναν ολόκληρο κόσμο, χτισμένο πάνω στην 
εκμετάλλευση. Ούτε και σκοπεύουμε να μπούμε σε οποιαδήποτε 
συμψηφιστική λογική, σε οποιαδήποτε «ζύγιση» των καταστρο¬ 
φών με αντίβαρο τις κρατικές δολοφονίες. ΔΕΝ ΥΠΑΡΧΕΙ ΤΙΠΟΤΕ 
που να συμψηφίζεται με τη ζωή που αφαιρέθηκε και αυτό δεν 
είναι μια γενικόλογη διατύπωση ενός αφηρημένου συναισθηματι¬ 
κού ουμανισμού αλλά μια ξεκάθαρη πολιτική θέση απέναντι στην 
εξουσία: Ο άχρονος μαθητής δεν σκοτώθηκε σε τροχαίο ατύχη¬ 
μα. Ο θάνατός του είναι η απόλυτη και ολοκληρωτική προβολή της 
κρατικής βίας στο πεδίο της πραγματικής ζωής. Ακόμη κι αν δεχό- 
μασταν - κάνοντας βέβαια μία τρομακτική αφαίρεση - ότι αυτός 
ήταν ο μόνος λόγος της εξέγερσης, ακόμη και ως τέτοιος θα άξιζε 
να «ζυγιστεί» με την ολοσχερή καταστροφή αυτού του σάπιου και 
δολοφονικού συστήματος. 

Ωστόσο, τέτοια ολοσχερής καταστροφή, η οποία μάλιστα θα επι¬ 
φέρει ολέθριες συνέπειες και θα εξοντώσει τους φτωχούς και 
αδυνάτους, δεν υπήρξε ποτέ... και ας ουρλιάζουν όσο θέλουν τα 
ΜΜΕ περί του αντιθέτου... 

Δύο είναι τα βασικά επικοινωνιακά αναχώματα που χρησιμοποι¬ 
ήθηκαν τις τελευταίες ημέρες σε σχέση με τις κοινωνικές και οι¬ 
κονομικές συνέπειες των καταστροφών και στα οποία ταμπουρώ- 
θηκαν οι αλήτες εντολοδόχοι της εξουσίας. Οι χιλιάδες χαμένες 
θέσεις εργασίας των απλών πολιτών και οι τεράστιες καταστρο¬ 
φές της περιουσίας των μικροϊδιοκτητών. 

Το πρώτο ανάχωμα αποτελεί μία σχετικά καινούρια συνταγή. Μια 
συνταγή που συμβαδίζει θαυμάσια με την οικονομική κρίση και 
έρχεται να ρίξει «ολίγη από τοξικότητα» στην αντιδραστική σού¬ 
πα, λύνοντας ταυτόχρονα τα χέρια των μικρών και μεγάλων καπι¬ 
ταλιστών στους αντεργατικούς χειρισμούς τους. Πρόκειται για μια 
απλούστατη προσπάθεια μετακύλισης των συνεπειών της οικονο¬ 
μικής κρίσης από τα αφεντικά στους εργαζόμενους, με ταυτόχρο¬ 
νη χρήση του εσωτερικού εχθρού και των εξωγενών παραγόντων 
(ΚΚΕ και ΛΑΟΣ έβαλαν μέχρι και τους αμερικάνους στο κόλπο). Και 
έτσι φτάσαμε ο δημόσιος διάλογος (ο ούτως ή άλλως φρικτά μεσο- 
λαβημένος) να μετατίθεται από το ζήτημα της κατάφορης και πα¬ 
σίδηλης κοινωνικής αδικίας στη συζήτηση για τις περίφημες 2.500 
θέσεις εργασίας των λίαν προσεχώς αναξιοπαθούντων ανέργων... 
Αλλά ακόμη κι αυτές οι 2.500 θέσεις εργασίας είναι άγνωστο γιατί 


θεωρήθηκε ότι «χάθηκαν». Μια έντιμη διατύπωση για έναν σοβα¬ 
ρό αστό δημοσιογράφο (...) θα μπορούσε να είναι ότι 2.500 εργα¬ 
ζόμενοι (αν ήταν τόσοι), δεν μπόρεσαν την επόμενη μέρα να πάνε 
στις δουλειές τους. Μάλιστα. Ενδεχομένως και για δύο ή και για 
δέκα μέρες, όσες τέλος πάντων χρειάστηκαν για να επισκευαστεί 
το καθημερινό τους κάτεργο. Αν όμως αυτές οι χαμένες ημέρες 
έμειναν απλήρωτες από τα αφεντικά, αυτό δεν μπορεί να αποδο¬ 
θεί στους εξεγερμένους, όπως δεν θα μπορούσε ένας ασθματικός 
στα Εξάρχεια να κατηγορήσει τους διαδηλωτές ότι προκαλούν με 
τις πράξεις τους την αλόγιστη χρήση χημικών από την Αστυνομία... 
(βέβαια το αναμένουμε ΚΑΙ αυτό). Το γεγονός επίσης ότι διάφορα 
λαμόγια του εμπορίου, παρ’ όλες τις αποζημιώσεις που ήδη άρχι¬ 
σαν να δίνονται από το κράτος και παρ’ όλες τις αποζημιώσεις που 
θα πάρουν από τις ασφαλιστικές εταιρίες, θα βρουν την ευκαιρία 
να ξεφορτωθούν τους εργαζόμενούς τους χωρίς να πληρώσουν 
ούτε ευρώ για αποζημίωση απόλυσης, σίγουρα δεν έχει σχέση με 
καμία εξέγερση και με καμία καταστροφή... (σ.σ. Άσε που είτε το 
θέλουμε όχι, μετά τις καταστροφές ο καπιταλισμός μπαίνει σε κί¬ 
νηση και βρίσκει τις ισορροπίες του: Η Ναυτεμπορική υπολογίζει 
ότι οι ασφαλιστικές εταιρίες θα πληρώσουν σε αποζημιώσεις πε¬ 
ρισσότερα από 50 εκατομμύρια ευρώ. Ως εκ θαύματος το Εμπορι¬ 
κό Επιμελητήριο αρχικά υπολόγιζε στο ίδιο ύψος της ζημιές...) 

Το δεύτερο ανάχωμα του επικοινωνιακού πολέμου, αυτό της κατε¬ 
στραμμένης μικροϊδιοκτησίαςτου αναξιοπαθούντος βιοπαλαιστή, 
είναι μια παλιά δοκιμασμένη συνταγή για τη δημιουργία αρνητικού 
κλίματος ενάντια στους κοινωνικούς αγώνες. Και δεν είναι τυχαίο 
ότι και αυτό εμπεριέχει πάντοτε μια ελαφρά μυρωδιά ταξικού 
επιχειρήματος. Αν λοιπόν προσπαθήσουμε να αντιπαρατεθούμε 
σ’ αυτό το ανάχωμα, πέρα από την επιστράτευση κάποιου τσιτά¬ 
του γενικής απαξίωσης της ιδιοκτησίας (τηρώντας την αναλογία 
από τον Προυντόν, θα λέγαμε π.χ. ότι «η μικροϊδιοκτησία είναι μι- 
κροκλοπή») οφείλουμε να επισημάνουμε ότι δεν υπάρχει σαφής 
ορισμός ούτε για το «μικρομάγαζο» στη Βουκουρεστίου ούτε για 
το μικρό πλην τίμιο αφεντικό της Πατησίων. Και τέλος πάντων ναι, 
έγιναν ΠΟΛΛΕΣ καταστροφές, και μάλλον κάποιες από αυτές θα 
έγιναν και σε μικρομάγαζα (Είπαμε: ΕΧΟΥΜΕ ΕΞΕΓΕΡΣΗ). Ωστόσο, 
στα γεγονότα αυτού του Δεκεμβρίου υπήρξαν δύο σαφέστατα δε¬ 
δομένα που αλλοίωσαν σε τραγικό βαθμό την πραγματική εικόνα 
των καταστροφών: α) Ότι διάφοροι εμπορικοί κολοσσοί «υποβι¬ 
βάστηκαν» σε μικρομάγαζα, όπως για παράδειγμα οι αλυσίδες 
των Ρ35ΐ Ροοά (σκατά φαί - σκατά ζωή) οι οποίες βαφτίστηκαν 
χαριτωμένα «καταστήματα εστίασης» και β) Ότι στον απολογισμό 
των ζημιών, καταγράφηκαν στον ίδιο κατάλογο οι πολυεθνικές 
που κάηκαν ολοσχερώς με διάφορα μαγαζιά που είχαν ένα - δύο 
σπασμένα τζάμια, με αποτέλεσμα να προκύψει αυτή η περίφημη 
λίστα που έκανε το γύρο των καναλιών και μιλούσε για 400 και 
πλέον κατεστραμμένα μικροκαταστήματα... 

Αφήνοντας ωστόσο τη λάσπη, και γυρίζοντας στα δικά μας αναχώ¬ 
ματα, μετράμε τα «κέρδη» αυτού του αγώνα που ακόμα συνεχί¬ 
ζεται: συνεύρεση, αλληλεγγύη, αυτοθέσμιση, πολύμορφη δράση. 
Κοιτώντας όμως κι εκεί απέναντι, εκεί που έχουμε συνηθίσει να 
βλέπουμε μόνο τα αναχώματα του εχθρού, μέσα από όλη αυτή 
τη σαπίλα, ίσως δούμε κάτι να αχνοφέγγει. Αν γίνουμε λίγο πιο 
παρατηρητικοί, ίσως μπορέσουμε να δούμε ότι όλη αυτή η φι¬ 
λολογία για τις καταστροφές της μικροϊδιοκτησίας, φαίνεται να 
αφήνει πίσω της ένα αμυδρό, αλλά σαφές υπονοούμενο. Αυτή η 
διαρκής αναφορά στην περιουσία του κακομοίρη του βιοπαλαιστή 
και η σχετική σιωπή για τις καταστροφές στις τράπεζες και τις πο¬ 
λυεθνικές, ίσως υποδηλώνει μία γενικευμένη δυσαρέσκεια νέου 
τύπου. Ίσως υποδηλώνει μια υφέρπουσα απαξίωση ΤΟΥΛΑΧΙΣΤΟΝ 
της μεγάλη ιδιοκτησίας, η οποία φαίνεται να θεωρείται, για το σύ¬ 
νολο σχεδόν της κοινωνίας, ΠΡΟΚΛΗΤΙΚΗ στους χαλεπούς καιρούς 
που ζούμε. Ποιος ξέρει... Ίσως αυτή να είναι η αρχή για την απα¬ 
ξίωση της ιδιοκτησίας στο σύνολό της. Ενδεχομένως αυτή η απλή, 
γενικόλογη ίσως και λαϊκιστική απαξίωση της μεγάλης ιδιοκτησί¬ 
ας, να καταγραφεί στο μέλλον ως ένα από τα μεγάλα «κινηματικά 
κέρδη» αυτής της εξέγερσης. Όπως με τον ίδιο τρόπο, ενδέχεται 
να καταγραφεί, ως ένα ακόμη τέτοιο «κέρδος» αυτής της εξέγερ¬ 
σης, η απλή και αυθόρμητη πλέον αποτύπωση στον καθημερινό 
λόγο των ανθρώπων, αυτού του παλιού συνθήματος που όλους 
μας ενώνει, του «ΜΠΑΤΣΟΙ, ΓΟΥΡΟΥΝΙΑ, ΔΟ-ΛΟ-ΦΟΝΟΙ». 


ΑΝΤΙ ΠΛΗΡΟΦΟΡΗΣΗ ΑΠΟ ΤΟΥΣ ΕΞΕΓΕΡΜΕΝΟΥΣ 
ΔΡΟΜΟΥΣ ΤΗΣ ΑΘΗΝΑΣ 

Το βράδυ του Σαββάτου 6/12/08 

Οι κρατικοί δολοφόνοι περιπολούσαν σε κεντρικό δρόμο των Εξαρχεί- 
ων, όταν δέχτηκαν λεκτικούς διαπληκτισμούς από τον κόσμο. Λίγο αρ¬ 
γότερα μπάτσοι επιστρέφουν στο σημείο και ένας από αυτούς, ο Επα¬ 
μεινώνδας Κορκονέας, έβγαλε το όπλο του και πυροβόλησε εν ψυχρώ 
τον Αλέξη, ο οποίος μεταφέρθηκε αργότερα νεκρός στον Ευαγγελισμό. 
Αμέσως μετά το κέντρο της Αθήνας κατακλύστηκε από μπάτσους και 
κλούβες, ενώ ο κόσμος συγκεντρώθηκε στον Ευαγγελισμό όπου απώ¬ 
θησε την είσοδο των μπάτσων μέσα στο νοσοκομείο. Λίγο αργότερα τα 
ΜΑΤ κάνουν επίθεση στην πλατεία Εξαρχείων και στους γύρω δρόμους 
που είναι γεμάτοι με οδοφράγματα και γίνονται συγκρούσεις. Κόσμος 
από όλη την Αθήνα κατευθύνεται για στο Πολυτεχνείο. 

Αργότερα το βράδυ πραγματοποιούνται συγκρούσεις έξω από το Πο¬ 
λυτεχνείο καθώς και αυθόρμητη πορεία που χτυπήθηκε από τα ΜΑΤ 
ενώ έχουν καταληφθεί επίσης η ΑΣΟΕΕ και η Νομική. Ταυτόχρονα γε¬ 
νικεύονται οι συγκρούσεις στην Ερμου και κόσμος επιτίθεται στο Α.Τ. 
Ακροπόλεως. Τις πρώτες πρωινές ώρες οι συγκρούσεις εξαπλώθηκαν 


και στην Πάντειο. 

Κυριακή 7/12/2008 

13.00: Στο Μουσείο, επί της οδού Πατησίων, συγκεντρώνονται χιλιάδες 
πολίτες για να ξεκινήσει διαδήλωση διαμαρτυρίας για τον θάνατο του 
ΐ5χρονου. Στη διάρκεια της πορείας προς τη ΓΑΔΑ, κατά μήκος της λεω¬ 
φόρου Αλεξάνδρας, καταστρέφονται τράπεζες, πολυεθνικές, αντιπρο¬ 
σωπείες αυτοκινήτων, πολυτελή αυτοκίνητα. 

Η πορεία πνίγεται από τα δακρυγόνα και μικρές ομάδες κατευθύνονται 
προς τη Βουλή, το Πολυτεχνείο, τα Εξάρχεια όπου πραγματοποιείται και 
επίθεση στο Αστυνομικό Τμήμα. Οι συγκρούσεις απλώνονται σε διάφο¬ 
ρα σημεία του κέντρου της Αθήνας. Ενδεικτικά οι συγκρούσεις εκτεί¬ 
νονται από την Συγγρού μέχρι την ΑΣΣΟΕ ενώ υπάρχουν εστίες στον 
Πειραιά και στο Μοσχάτο. 

Δευτέρα 8/12/2008 

Από το πρωί άμεσες δράσεις και πορείες μαθητών έχουν στόχους αστυ¬ 
νομικά τμήματα, 

τράπεζες και άλλους κρατικούς στόχους. 

Επίθεση στο αστυνομικό τμήμα βούλας το οποίο έγινε παρανάλωμα του 
πυρός αφότου σπάστηκε. Επίθεση και κάψιμό και του αστυνομικού τμή¬ 


ματος Ηλιούπολης. 

Επίθεση στην Τροχαία και στο αστυνομικό τμήμα της Κηφισιάς από μα¬ 
θητές των γύρω περιοχών. 

Επίθεση στο αστυνομικό τμήμα Πειραιά, καταστροφή των αυτοκινήτων 
της ασφάλειας, όπως επίσης και επίθεση με πέτρες στο δημαρχείο και 
σε τράπεζες της περιοχής από νεολαίους της περιοχής. 

Επίθεση με μολότοφ στο υπουργείο εσωτερικών και εμπρησμοί πολυτε¬ 
λών αυτοκινήτων στο Κολωνάκι. 

Πορεία και Επίθεση στο Α.Τ. Αιγάλεω από μαθητές. 

Πορεία από μαθητές στην Άνοιξη στον Διόνυσο και στην Ερυθραία η 
οποία επιτέθηκε στο Α.Τ. Ερυθραίας και κατευθύνθηκε στο σπίτι του 
υπουργού Στυλιανίδη όπου εκτοξεύτηκαν πέτρες και αυγά στο φυλάκιο 
του φρουρού. 

Πορεία από μαθητές στο Α.Τ. Γαλατσίου όπου ακολούθησε επίθεση και 
στην συνέχεια πορεία και επίθεση στο Α.Τ. Πατησίων. 

Πορεία με 15000 κόσμου στα Προπύλαια. Γενικευμένες συγκρούσεις σε 
όλο το κέντρο της Αθήνας. 

Τρίτη 9/12/2008 

Από το πρωί μαθητές, γονείς, δάσκαλοι και καθηγητές διαδηλώνουν 
στο κέντρο της Αθήνας ενώ οι διμοιρίες που προστατεύουν τη βουλή 





κουκουλοφόρος 

δεκέμβρης 2008 

ΧΡΟΝΙΚΟ ΔΙΑΔΗΛΩΣΕΩΝ - ΣΥΓΚΡΟΥΣΕΩΝ 

- ΔΡΑΣΕΩΝ ΣΤΗ ΘΕΣΣΑΛΟΝΙΚΗ 


Σάββατο 6/ΐ2 

Η είδηση της δολοφονίας του Αλέξη έσκασε σαν κεραυνός εν 
αιθρία. Μπάτσος - πυροβολεί - δεκαεξάχρονο - στα Εξάρχεια 
- ΝΕΚΡΟΣ. Οι παλμοί στις καρδιές μας συντονίζονται, το σφίξιμο 
στα στομάχια μας γενικεύεται, καιτώρα; Οι δρόμοι μας συναντιού¬ 
νται σε ένα χώρο γνώριμο για όλους. Μέσα σε μία ώρα έχουν μα¬ 
ζευτεί πεντακόσιοι από εμάς σε μια αίθουσα για να συζητήσουν. 
Τι; Τίποτα. Δεν υπάρχει χρόνος για λόγια. Η οργή σιγοβράζει. Μια 
συντρόφισσα ανακοινώνει πως έχουν ακριβώς τα πράγματα. Οι 
συνθήκες δε συντρέχουν με τις τυπικές μας διαδικασίες. Η συνέ¬ 
λευση διαλύεται σύντομα. Ο κόσμος κινείται προς 
το δρόμο. Πηγαδάκια συζητάνε, όλοι/ες ετοιμά¬ 
ζονται για δυναμικές απαντήσεις. Κόσμος κατευ- 
θύνεται στην Καμάρα ενώ στήνονται οδοφράγμα¬ 
τα γύρω από τα πανεπιστήμια. Οι μπάτσοι έχουν 
εγκαταλείψει το κέντρο της πόλης. Μια οργισμένη 
διαδήλωση ξεκινάει από την Καμάρα και κατευθύ- 
νεται προς το αστυνομικό τμήμα Λευκού Πύργου. 

Το τμήμα δέχεται επίθεση με πέτρες, μολότοφ και 
ό,τι έβρισκε ο καθένας μπροστά του. Η διαδήλω¬ 
ση συγκροτείται και επιστρέφει προς την Καμάρα. 

Οι δρόμοι φράζονται με αναμμένους κάδους, ενώ 
σπάζονται καταστήματα κινητής τηλεφωνίας, τρά¬ 
πεζες και τα Μακ Ντόναλντς. Στα πανεπιστήμια 
πυρπολούνται σκαπτικά μηχανήματα μέσα στα 
εργοτάξια του μετρά. Οι μπάτσοι προσπαθούν να 
πλησιάσουν και δέχονται επίθεση με πέτρες και 
μολότοφ. Τα δακρυγόνα πνίγουν την ατμόσφαιρα. 
Αποτραβιόμαστε...Δίνεται ραντεβού για την επό¬ 
μενη μέρα. Ακόμα δεν έχουμε συνειδητοποιήσει 
τι έχει συμβεί. 

Κυριακή 7/12 

ΐ2.οο Καμάρα. 2000 άτομα συγκεντρώνονται σε μια διαδήλωση 
καλεσμένη στόμα με στόμα. Μαζεύονται πέτρες. Η πορεία από 
την αρχή ήξερε που πήγαινε, γιατί ξεκίνησε, γιατί δε θα σταματή¬ 
σει σύντομα.... Οι διαθέσεις ήταν κοινές. Μοιρασμένες. Ξεχείλι¬ 
ζαν από οργή. Εμείς που πάψαμε να είμαστε μαθητές, φοιτητές, 
εργαζόμενοι, άνεργοι, ντόπιοι ή μετανάστες, γίναμε επιτέλους 
κάτι. Εμείς οι Χωρίς Ταυτότητα, αόρατοι από το βλέμμα της εξου¬ 
σίας, χτυπήσαμε με όλη μας τη δύναμη. Επιτεθήκαμε για δεύτερη 
φορά με φωτιά και με πέτρες στο Α.Τ. Λευκού Πύργου. Και συνε¬ 
χίσαμε. Το Α.Τ. Άνω Πόλης δέχτηκε αντίστοιχη επίθεση. Στο δρό¬ 
μο μας τράπεζες, καταστήματα εκκλησιαστικών ειδών, κρατικές 
υπηρεσίες δέχτηκαν επίθεση από το πλήθος. Η πορεία έφτασε 
στα πανεπιστήμια, όπου κάποιοι/ες συνέχισαν τον πετροπόλεμο 
με τα ΜΑΤ για αρκετή ώρα, ενώ συγκρούσεις εκδηλώνονται και 
στην πλατεία Ναβαρίνου. Την ίδια μέρα φοιτητές διαφόρων ορ¬ 
γανώσεων τις αριστερός αλλά και ανεξάρτητα άτομα καταλαμβά¬ 
νουν το κτίριο του Δικηγορικού Συλλόγου, ενώ αντιεξουσιαστές 
μαζί με φοιτητές καταλαμβάνουν τη Σχολή θεάτρου. Πραγματο¬ 
ποιούνται ανοιχτές συνελεύσεις. Αποφασίζεται διαδήλωση ορ¬ 
γής για την Δευτέρα το απόγευμα, συντονισμός των φοιτητικών 
συλλόγων και παρεμβάσεις στα σχολεία. Ήδη όμως κατέφθαναν 
μηνύματα 5 πΐ 5 μαθητών που καλούσαν σε πανελλαδικές κατα¬ 
λήψεις και διαδηλώσεις. Οι δρόμοι Τσιμισκή και Εγνατία παρα¬ 
μένουν κλειστοί σχεδόν όλη την νύχτα. Το απόγευμα 50 άτομα 
επιτέθηκαν με μολότοφ στο Α.Τ. Τούμπας, ενώ το Δημαρχείο και 
το Υπουργείο Β.Ε. δέχτηκαν επίθεση με βόμβες μολότοφ. 

Δευτέρα 8/ΐ2 

Μαθητές από όλη την πόλη κατευθύνονται με πορείες προς το 
κέντρο όπου επιτίθενται με πέτρες στο Α.Τ. Λευκού Πύργου. 
Στην Τούμπα τα σχολεία της περιοχής ενώνονται και γράφουνε 
συνθήματα στο Α.Τ. της περιοχής. Συγκρούσεις μαθητών με την 
αστυνομία πραγματοποιούνται στην Τσιμισκή και γύρω από τα πα¬ 
νεπιστήμια. Το απόγευμα πραγματοποιείται επίθεση με μολότοφ 
από διαδήλωση 150 ατόμων στο Α.Τ. Συκεών, η οποία ενώνεται με 
συγκέντρωση 5000 ατόμων στην Καμάρα. Η διαδήλωση ξεκινάει. 


Δεν υπάρχει συγκεκριμένος στόχος. Οι τράπεζες που βρίσκονται 
στο δρόμο της διαδήλωσης ισοπεδώνονται και καίγονται, μαζί 
τους σπάζονται ή πυρπολούνται πολλά πολυτελή καταστήματα 
γνωστών πολυεθνικών και άλλοι οικονομικοί-καπιταλιστικοί στό¬ 
χοι. Εκατοντάδες άτομα συμμετέχουν στις καταστροφές. Άνθρω¬ 
ποι από όλες τις ηλικίες, από όλες τις «φυλές» αλλά όχι από όλες 
τις τάξεις συμμετέχουν σε αυτό το υπέροχο πανηγύρι καταστρο¬ 
φής της βιτρίνας του καπιταλιστικού κόσμου. Του καταναλωτικού 
ονείρου. Όλοι βρίσκουν ένα τρόπο να ευχαριστηθούν αυτές τις 
στιγμές. Αυτή η νύχτα δεν ήταν μόνο του Αλέξη. Αυτή η νύχτα ήταν 


ολονών μας. Αυτή η νύχτα ήταν παντού. Η πορεία κατευθύνεται 
προς το Υπουργείο Βορείου Ελλάδος. Οι μπάτσοι επιτίθενται. Η 
διαδήλωση υποχωρεί προς την Εγνατία, ενώ κομμάτι της επιτίθε¬ 
ται με μολότοφ στο τμήμα Πλ. Δημοκρατίας. Οι μπάτσοι δέχονται 
απάντηση από εκατοντάδες πέτρες ενώ στήνονται οδοφράγματα. 
Μας ξανααπωθούν με δακρυγόνα. Οι συγκρούσεις συνεχίζονται 
μέχρι τη λήξη της διαδήλωσης μπροστά από την κατάληψη της 
Σχολής θεάτρου. 

Τρίτη 9/12 Η μέρα της κηδείας του Αλέξη 

Η διαδήλωση που έχει καλεστεί την ίδια ώρα επιτίθεται στο 
υπουργείο. Η πορεία σπάει στα τρία. Κομμάτι της επιτίθεται στην 
αστυνομία στην Αγ. Δημητρίου, ενώ ο υπόλοιπος κόσμος ξαναε- 
νώνεται στην Καμάρα. Μαθητές ανοίγουν πολύωρο μέτωπο έξω 
από τα πανεπιστήμια. Τις ώρες μετά τις διαδηλώσεις κόσμος συ¬ 
ναντιέται και συζητάει για τις δράσεις των επόμενων ημερών. 
Όλοι και όλες έχουμε συνειδητοποιήσει πως κάτι μεγάλο έχει 
συμβεί. Κάτι μεγάλο έχουμε προκαλέσει. Κάποιοι και κάποιες 
δημιουργήσαμε κάτι που ξεπέρασε την πιο τρελή μας φαντασία. 
Η απάντηση σε μια κρατική δολοφονία ήταν η αφορμή. Αυτό που 
ξέσπασε ήταν μια πρωτόγνωρη έκρηξη οργής. Μια πρωτόγνωρη 
αποφασιστικότητα, μια πρωτόγνωρη επιθυμία για επίθεση στον 
κόσμο του τίποτα. Και μέσα στην λύπη μας αρχίσαμε να νιώθουμε 
ελπίδα, και μέσα στην οργή μας ξεπηδούσε το χαμόγελο. Γι’ αυτό 
εξαπολύθηκε μια οργανωμένη επίθεση από Μ.Μ.Ε. και κόμμα¬ 
τα για να μας συκοφαντήσει, να μας χωρίσει, να μας ξανακάνει 
μαθητές, φοιτητές, εργαζόμενους, πολίτες, αριστερούς, αναρχι¬ 
κούς. Ενώ εμείς εφοδιάζουμε σχεδίες λιποταξίας, όλες και όλοι 
μαζί. 

Τετάρτη 10/12 

Η απεργιακή συγκέντρωση πραγματοποιήθηκε και μάλιστα με μα¬ 
ζική προσέλευση παρά τις προσπάθειες της κυβέρνησης και των 
ΜΜΕ να τρομοκρατηθεί ο κόσμος και τις πιέσεις να αναβληθούν 
οι πορείες. Πάνω από δ.οοο άτομα έκαναν πορεία, ενώ συγκρού¬ 
σεις ξέσπασαν μπροστά στο υπουργείο οι οποίες συνεχίστηκαν 
επι της οδού Αγ.Δημητρίου στο ύψος του εργατικού κέντρου, 


όπου παρά τα δακρυγόνα κόσμος όλων των ηλικιών παρέμενε 
συγκεντρωμένος. Εκεί γίναμε όλοι μάρτυρες της σύλληψης ενός 
ΐ5χρονου διαδηλωτή από κουκουλωμένους ασφαλίτες. Τα ΜΜΕ 
αναφέρονται σε συλλήψεις και ήδη ενορχηστρώνεται ένα κλίμα 
τρομοκρατίας και σύγχυσης για να αποθαρρυνθεί ο κόσμος που 
θέλει διαδηλώσει ή να συγκρουστεί στο δρόμο. Ο ρόλος των ΜΜΕ 
αποκαλύπτεται σε πλήρη συνέργεια με την κυβέρνηση που καλεί 
σε εθνική ενότητα. Υποσχόμαστε πως απλά δεν θα την έχουν. Το 
ίδιο βράδυ τράπεζες δέχονται επίθεση επί της οδού Λαμπράκη. 

Πέμπτη 11/12 

Ο πόλεμος που έχουν κηρύξει τα ντόπια ΜΜΕ - έντυ¬ 
πα και ραδιοτηλεοπτικά - απαντιέται. Μαθητές συ¬ 
νεχίζουν τις πρωινές διαδηλώσεις ενώ το απόγευμα 
η εφημερίδα Μακεδονία δέχεται επίθεση ως μια 
ελάχιστη απάντηση και ως μήνυμα εξέγερσης προς 
όλα τα Μέσα Μαζικής Αποβλάκωσης που λοιδορούν 
και συκοφαντούν τους/τις εξεγερμένους/ες. Το από¬ 
γευμα ξεκινάει διαδήλωση από την Σχολή θεάτρου 
και κατευθύνεται προς γειτονιές της ανατολικής 
Θεσσαλονίκης. Η πορεία είχε προπαγανδιστικό χα¬ 
ρακτήρα και στόχο να αλληλεπιδράσει στο δρόμο με 
κατοίκους και να αποδείξει πως αυτό που συμβαίνει 
τις τελευταίες μέρες στις ελληνικές πόλεις δεν είναι 
παροδικό φαινόμενο, δεν είναι υπόθεση μειοψηφι- 
ών, δεν είναι ένα ξέσπασμα χωρίς συνείδηση αλλά 
ένα κύμα οργής, με ίσως όχι πολύ σαφή, αλλά σαφώς 
πολιτικά χαρακτηριστικά. Οι τοίχοι γεμίζουν συνθή¬ 
ματα, τα χέρια των περαστικών κείμενα, οι κάμερες 
στα καταστήματα σβήνουν, τα μπαλκόνια γεμίζουν 
κόσμο, πολλοί/ες χειροκροτούν και η διαδήλωση 
απαντάει με χειροκροτήματα. Οι δρόμοι αντηχούν: 
«ΟΤΑΝ 01 ΜΠΑΤΣΟΙ ΣΚΟΤΩΣΟΥΝ ΤΑ ΠΑΙΔΙΑ ΣΑΣ, ΤΟΤΕ ΘΑ ΒΓΕΙΤΕ 
ΑΠ’ ΤΑ ΚΛΟΥΒΙΑ ΣΑΣ». Ξεκινήσαμε από το κέντρο 500 άτομα και 
επιστρέψαμε 2500. Πολλοί και πολλές είδαν πρώτη φορά διαδή¬ 
λωση στην γειτονιά τους και έστω και για λίγο διαδήλωσαν μαζί 
μας. Η στάση της αστυνομίας έχει πλέον αλλάξει. Η παρουσία 
τους είναι προκλητική αλλά δεν επιλέγουμε να ασχοληθούμε 
αυτή την φορά μαζί τους. 

Παρασκευή 12/12 

Στην κατεύθυνση της απάντησης στο κλίμα εθνικής ενότητας και 
διαχωρισμού των διαδηλωτών σε καλούς που διαδηλώνουν ειρη¬ 
νικά και κακούς που τα σπάνε, οργανώνεται διαδήλωση προπα¬ 
γανδιστικού χαρακτήρα στις βορειοδυτικές γειτονιές της πόλης. 
Νεάπολη, Συκιές, Άνω Πόλη. Και πάλι οι γειτονιές ξεθαρρεύουν, 
βγαίνουν στα μπαλκόνια, τοίχοι και τζαμαρίες τραπεζών γράφο¬ 
νται με συνθήματα, κάμερες σαμποτάρονται, σπάζονται τα γρα¬ 
φεία του ΛΑΟΣ και της ΝΔ. Το σύνθημα «ΜΠΑΤΣΟΙ, ΓΟΥΡΟΝΙΑ, 
ΔΟΛΟΦΟΝΟΙ» αντηχεί στα στενά. Η πορεία παρά την βροχή ολο¬ 
κληρώνει όλη την διαδρομή με μεγάλη συμμετοχή κόσμου. Μια 
στιγμή αποτύπωσε ολοκάθαρα το χάσμα μεταξύ δύο γενεών. Μια 
γριούλα που έχει ελληνική σημαία στο μπαλκόνι γιουχάρεται, σε 
κάποια στιγμή μπαίνει μέσα και επιστρέφει ανεμίζοντας την ση¬ 
μαία του ΚΚΕ. Και πάλι γιουχάρεται... 

Αυτό που κάνει αυτή την εξέγερση διαφορετική, αυτό που ζήσαμε 
και συνεχίζουμε να ζούμε είναι η διάχυση των αρνήσεων σε ένα 
όλο και διευρυνόμενο, ανεξέλεγκτο κοινωνικό πόλο. Ενωθήκαμε 
μαζί μετανάστες, μαθητές, φοιτητές, εργαζόμενοι, άνεργοι, γο¬ 
νείς, δάσκαλοι και πάψαμε να είμαστε αυτό που ήμασταν μέχρι 
τώρα. Παθητικοί θεατές, οικονομικές μονάδες, υπήκοοι. ΔΟΥΛΟΙ. 
Όταν έπεσε το προσωπείο της δημοκρατίας και αποκαλύφθηκε ο 
πραγματικός ρόλος του κράτους μας ένωσε η οργή. Γίναμε φωτιά, 
γίναμε πέτρα, γίναμε θυμός, ενώ πριν δεν ήμασταν τίποτα. ΤΩΡΑ 
ΘΕΛΟΥΜΕ ΝΑ ΓΙΝΟΥΜΕ ΤΑ ΠΑΝΤΑ. 

ΤΑ ΘΕΛΟΥΜΕ ΟΛΑ! 



δέχονται επιθέσεις, στήνονται οδοφράγματα και ξεσπούν συγκρούσεις 
οι οποίες προς το μεσημέρι εξαπλώνονται ως τα Προπύλαια. Κατά τη δι¬ 
άρκεια της μέρας σημειώθηκαν επιθέσεις από νεαρούς διαδηλωτές στα 
εξής τμήματα : Ν.Φιλαδέλφειας, Πετρούπολης, Χαλκηδόνας, Ν.Μάκρης. 
Την ώρα της κηδείας του άχρονου Αλέξη, στο Παλαιό Φάληρο, η αστυ¬ 
νομία επιτίθεται στον όγκο της κηδείας με δακρυγόνα. Έχουν ήδη ξεκι¬ 
νήσει συγκρούσεις στους γύρω δρόμους λόγο προκλήσεων ζητάδων που 
απαντήθηκαν από νεολαίους της περιοχής. Οι συγκρούσεις επεκτείνονται 
γύρω από τον χώρο του νεκροταφείου και στη Νέα Σμύρνη. Σημειώνονται 
καταστροφές σε τράπεζες και πολυτελή οχήματα. Αστυνομικοί της ομά¬ 
δας «Ζήτα» πυροβολούν πάνω από ΐ5φορές στον αέρα για να απωθήσουν, 
σύμφωνα με τα καθεστωτικά μέσα, ομάδα διαδηλωτών. Οι εικόνες των 
ένοπλων δολοφόνων κυκλοφορούν σε όλη την ελλάδα. 

Το βράδυ γίνονται συγκρούσεις Πατησίων, Αλεξάνδρας, Στουρνάρη, γύρω 
από το Πολυτεχνείο και την ΑΣΟΕΕ. Οι συγκρούσεις επεκτείνονται ως την 
Ομόνοια. Την ίδια ώρα το αστυνομικό τμήμα Ζεφυρίου δέχεται δυναμική 
επίθεση. 

Τετάρτη 10/12/2008 

Γενική απεργία ΓΣΕΕ και ΑΔΕΔΥ συλλαλητήριο στο Σύνταγμα. 

Μετά το τέλος των μαθητικών συγκεντρώσεων στο Σύνταγμα ξεσπούν 


συγκρούσεις με τα ΜΑΤ. Οι οδομαχίες συνεχίστηκαν στην Πανεπιστημίου 
έως τα Προπύλαια και την Πλατεία Κοραή, ενώ η δεύτερη εστία έντασης 
ήταν στην Πατησίων και στους γύρω δρόμους από το Πολυτεχνείο. Το βρά¬ 
δυ οι μπάτσοι απαντούν με επιχείρηση "σκούπα" διώχνοντας τον κόσμο 
προς την Κάνιγγος και τα γύρω στενά. Υπήρξαν τραυματίες από την μεριά 
των διαδηλωτών. 

Πέμπτη 11/12/2008 

Επιθέσεις και διαμαρτυρίες κυρίως μαθητών έξω από τα Αστυνομικά Τμή¬ 
ματα Αγίου Δημητρίου, Ηλιούπολης, Χαλανδρίου, Πατησίων, Καλλιθέας, 
Αλιμου, Τερψιθέας. Το βράδυ στην Λεωφόρου Πετρουπόλεως έξω από το 
Α.Τ. μαζεύτηκαν νεολαίοι. Λίγο πιο πάνω έξω γνωστό τοπικό σουβλατζί- 
δικο 5-6 παιδιά κατέβαιναν και φώναζαν “πάμε κάτω ρε θα γίνει χαμός”. 
Τότε ασφαλίτης έπιασε το ένα παιδί και άρχισε να το χτυπά με μανία. Ει¬ 
δοποιήθηκαν και περίπου ιοο άτομα έσπευσαν στο σημείο όπου με χέρια 
πόδια και καρέκλες του σουβλατζίδικου έστειλαν 2-3 ασφαλίτες στο νο¬ 
σοκομείο. Τα ΜΑΤ παρέμειναν έξω από το ΑΤ ως το πρωί. 

Συγκρούσεις έλαβαν χώρα και έξω από τις φυλακές Κορυδαλλού όταν η 
αστυνομία επενέβη με δακρυγόνα σε διαδήλωση μαθητών. 

Τ ην ίδια μέρα από το πρωί πραγματοποιείται κατάληψη στο Δημαρχείο 
Αγίου Δημητρίου. Στο μεταξύ, πολλά σχολεία σε όλη τη χώρα και σχολές 


ΑΕΙ και ΤΕΙ τελούν υπό κατάληψη 

Κλειστή και η λεωφόρος Μεσογείων και στα δύο ρεύματα στο ύψος της 
Εθνικής Άμυνας λόγω καθιστικής διαμαρτυρίας μαθητών. 

Μέσα σε μία ώρα δέχτηκαν επίθεση περισσότερα από δέκα αστυνομικά 
τμήματα. 

Το απόγευμα ακολούθησε πορεία στα Προπύλαια καλεσμένη από διάφο¬ 
ρες οργανώσεις στην οποία σημειώθηκαν περιορισμένες συγκρούσεις. 

Παρασκευή 12/12/2008 

Από τις ΐ2.οο συγκεντρώνεται κόσμος στα Προπύλαια. Κατά την διάρκεια 
της πανεκπαιδευτικής πορείας, συμμετοχής πάνω από ιοοοο διαδηλω¬ 
τών, καταστρέφεται το εσωτερικό των γραφείων που διατηρεί ο Κούγιας 
επί την οδού Σταδίου 33 στον 8ο όροφο. Στην Κλαυθμώνος χτυπήθηκαν 
μαθητές και δημοσιογράφοι από τους μπάτσους και έγιναν μικροσυμπλο- 
κές. Η πορεία ξαναδέχτηκε επίθεση από τα γουρούνια στην Κοραή όπου 
έγιναν και συλλήψεις. Συγκρούσεις ξεκίνησαν και στα στενά Μπενάκη και 
Θεμιστοκλέους, όταν ματατζήδες πλεύρισαν την πορεία αλλά απωθήθη- 
καν από την μαζική διαδήλωση. Στο Σύνταγμα ένας πιτσιρικάς έφαγε χει¬ 
ροβομβίδα κρότου-λάμψης στην κοιλιά. 

Ξεκίνησε κατάληψη στο παλιό δημαρχείο Χαλανδρίου. 

Ο αγώνας συνεχίζεται... 

Κουκουλοφόρος 

δεκέμβρης 2008 


ΑΠΙΣΤΕΥΤΗ ΔΙΚΑΣΤΙΚΗ ΕΞΕΛΙΞΗ 
ΣΤΗΝ ΠΕΡΙΠΤΩΣΗ 
ΤΟΥ ΑΣΤΥΝΟΜΙΚΟΥ 
ΠΟΥ ΠΥΡΟΒΟΛΗΣΕ ΤΟΝ 15ΧΡΟΝΟ 



ΠΑΡΑΠΕΜΠΕΤΑΙ ΜΕ ΤΟ ΣΥΝΕΡΓΟ ΤΟΥ ΚΑΙ ΜΕ ΤΙΣ ΔΙΑΤΑΞΕΙΣ ΤΟΥ 
Α Ν ΤΙ ΤΡΟ Μ Ο Κ ΡΑΤΙΚΟΥ ΝΟΜΟΥ 

Απρόσμενη δικαστική εξέλιξη στην περίπτωση του αστυνομι¬ 
κού Επαμεινώνδα Κορονέα, ο οποίος πυροβόλησε εν ψυχρώ τον 
ΐ5χρονο μαθητή Αλέξανδρο Γρηγορόπουλο και ήδη προφυλα¬ 
κίστηκε στις φυλακές Κορυδαλλού, μαζί με το συνάδελφο και 
σύνεργό του Βασίλειο Σαραλιώτη. Η ποινική δίωξη κατά των δύο 
αστυνομικών διευρύνεται και με την κατηγορία των τρομοκρα¬ 
τικών πράξεων, αφού στην έννοια αυτή εμπίπτει, όπως ορίζεται 
στο σχετικό άρθρο ιδ/Ατου ποινικού κώδικα, “Όποιος τελεί ένα 
ή περισσότερα από τα παρακάτω εγκλήματα: α") ανθρωποκτονία 
με πρόθεση (άρθρο 299) ··· με τρόπο ή σε έκταση ή υπό συν¬ 
θήκες που είναι δυνατό να βλάψουν σοβαρά μια χώρα ή έναν 
διεθνή οργανισμό και με σκοπό να εκφοβίσει σοβαρά έναν πλη¬ 
θυσμό ή να βλάψει σοβαρά ή να καταστρέψει τις θεμελιώδεις 
συνταγματικές, πολιτικές, οικονομικές δομές μιας χώρας“. 

Ο αστυνόμος Κορονέας μάλιστα θεωρείται από τις ανακριτικές 
αρχές ότι διεύθυνε κατά την παράγραφο 5 ίου ίδιου άρθρου την 
κατά την προηγούμενη παράγραφο τρομοκρατική οργάνωση, 
οπότε απειλείται τώρα με ποινή πρόσθετης κάθειρξης τουλάχι¬ 
στον ίο ετών. 

Στα πλαίσια της δίωξης αυτής ήδη πραγματοποιήθηκαν χτες 
το βράδυ παρουσία πταισματοδίκη κατ’ οίκον έρευνες στις οι¬ 
κίες των δύο αστυνομικών, όπου κατασχέθηκαν, μεταξύ άλλων, 
αντίγραφα των εφημερίδων Στόχος και Χρυσή Αυγή, τα οποία 
συνέλεγε ο Κορονέας, δύο 45 °ρια πιστόλια, φωτογραφίες από 
τη συγκέντρωση ακροδεξιών της 2ας Φεβρουάριου 2008 στην 
Αθήνα, δεκάδες σχετικά δημοσιεύματα, διευθύνσεις μελών του 
αντιεξουσιαστικού χώρου κλπ. 

Περαιτέρω, συνελέγησαν ίχνη ϋΝΑ που θα αξιοποιηθούν για τον 
περαιτέρω συσχετισμό της δράσης των δύο αστυνομικών με άλ¬ 
λες απρόκλητες επιθέσεις σε μετανάστες στην περιοχή της Ομό¬ 
νοιας, ενώ ερευνάται η εμπλοκή στην τρομοκρατική οργάνωση 
και άλλων αστυνομικών του Αστυνομικού Τμήματος Εξαρχείων. 

Παράλληλα, ποινική δίωξη ασκήθηκε και κατά του δικηγόρου 
των δύο αστυνομικών, κ. Κούγια, για ψυχική συνδρομή στην ως 
άνω τρομοκρατική οργάνωση, καθώς και για εγκωμιασμό αξιο¬ 
ποίνων πράξεων. 

Ο κ. Κούγιας, εμφανώς σοκαρισμένος από τη νέα αυτή εξέλιξη, 
ήταν λιτός στις δηλώσεις του στους δημοσιογράφους και περιο¬ 
ρίστηκε να σχολιάσει ότι ,,πάλι για παρεξήγηση πρόκειται". 



υιιιιι υιυιρ* 


ηη Α ^ιήι! 

ΛΐΙΙϋϋ^ιΙΐίΐιυοΙΙιιΐΊΐιιιι 




■«ηνηΔήιΙιηνη η'ίίη η ηίηη «*■ ·ιιι»ηη··«νηιη 

ηιιιιιιι μ υιοι:>,,ιιυιιοιο^ υιιγιψυιιιιοι;» 



ΠΟΛΥΜΟΡΦΕΣ ΔΡΑΣΕΙΣ ΑΛΛΗΛΕΓΓΥΗΣ 

πραγματοποιήθηκαν σε όλο τον κόσμο. 

Για περισσότερες πληροφορίες επισκεφτείτε 
το δίΐθ: νννννν.Ι<ουΙ<ουΙοΓθΓθ5.ννοΓτ1ρΓθ55.€θΓη 

• ΓΕΡΜΑΝΙΑ : ΚΟΛΟΝΙΑ, ΒΕΡΟΛΙΝΟ, 

ΝΊΎΣΣΕΛΝΤΟΡΦ, ΦΡΑΝΚΦΟΥΡΤΗ 

• ΑΓΓΛΙΑ: ΛΟΝΔΙΝΟ, ΓΛΑΣΚΩΒΗ, ΕΔΙΜΒΟΥΡΓΟ, 

ΜΠΕΡΜΙΓΧΑΜ 

• ΠΟΡΤΟΓΑΛΙΑ: ΛΙΣΣΑΒΟΝΑ 

• ΚΡΟΑΤΙΑ: ΖΑΓΚΡΕΜΠ 

• ΓΑΛΛΙΑ: ΠΑΡΙΣΙ, ΜΠΟΡΝΤΩ 

• ΙΡΛΑΝΔΙΑ: ΔΟΥΒΛΙΝΟ 

• ΟΛΛΑΝΔΙΑ: ΝΑΙΜΕΓΚΕΝ, ΧΑΓΗ 

• ΕΛΒΕΤΙΑ: ΒΕΡΝΗ 

• ΡΟΥΜΑΝΙΑ: ΒΟΥΚΟΥΡΕΣΤΙ 

• ΙΣΠΑΝΙΑ:ΜΑΔΡΙΤΗ, ΒΑΡΚΕΛΩΝΗ, ΣΕΒΙΛΛΗ, 

ΤΟΛΕΔΟ, ΜΠΟΥΡΓΟΣ, ΜΠΙΛΜΠΑΟ, ΓΡΑΝΑΔΑ 

• ΒΟΥΛΓΑΡΙΑ:ΣΟΦΙΑ 

• ΣΛΟ ΒΑΚΙ Α: Μ Π ΡΑΤΙΣΛΑΒΑ 

• Π ΟΛΩ Ν ΙΑ: ΒΑΡΣΟ ΒΙΑ 

• ΒΕΛΓΙΟ: ΒΡΥΞΕΛΛΕΣ 

• ΤΟΥΡ Κ ΙΑ: I ΣΤΑΜΠΟΥΛ, ΣΜΥΡΝΗ 

• ΡΩΣΙΑ:ΜΟΣΧΑ 
•ΦΙΛΑΝΔΙΑ: ΕΛΣΙΝΚΙ 

• ΙΤΑΛΙΑ: ΦΛΩΡΕΝΤΙΑ, ΠΕΡΟΥΤΖΙΑ, ΤΟΡΙΝΟ, 

ΒΕΝΕΤΙΑ, ΜΠΟΛΟΝΙΑ, ΡΩΜΗ 
•ΑΥΣΤΡΙΑ: ΒΙΕΝΝΗ 
•ΔΑΝΙΑ: ΚΟΠΕΓΧΑΓΗ 

• ΛΟΥΞΕΜΒΟΥΡΓΟ 

• ΣΟΥΗΔΙΑ: ΣΤΟΚΧΟΛΜΗ 
•ΜΑΚΕΔΟΝΙΑ: ΣΚΟΠΙΑ 

• ΚΥΠΡΟΣ: ΠΑΦΟΣ, ΛΕΥΚΩΣΙΑ, 

ΛΕΜΕΣΟΣ, ΛΑΡΝΑΚΑ 

• ΜΕΞΙΚΟ 

• ΗΠΑ: ΝΕΑ ΥΟΡΚΗ, ΣΑΝΤΑ ΚΡΟΥΖ, ΜΙΛΓΟΥΟΚΙ, ΣΙΚΑΓΟ 
•ΑΥΣΤΡΑΛΙΑ: ΜΕΛΒΟΥΡΝΗ 

• ΝΕΑ ΖΗΛΑΝΔΙΑ 

• ΑΡΓΕΝΤΙΝΗ: ΜΠΟΥΕΝΟΣ ΑΙΡΕΣ 

• ΚΑΝΑΔΑΣ: ΜΟΝΤΡΕΑΛ 


ΚΑΤΕΙΛΗΜΜΕΝΟΙ ΧΩΡΟΙ 

ΑΠΕΛΕΥΘΕΡΩΜΕΝΟ ΔΗΜΑΡΧΕΙΟ ΑΓ. ΔΗΜΗΤΡΙΟΥ (Αθήνα) 
Γι ΐΐ ρ: / / Κ3ΐ3 άί πί 3 εΐί πί . ά Ιο § 5 ρ οΐ. οο πί / 

ΚΑΤΑΛΗΨΗ ΑΣΟΕΕ (Αθήνα) 
Γιΐΐρ://Κ3ΐ3Πρ5ί35θθθ.άΙο§;5ρο1;.οοηη/ 

ΚΑΤΑΛΗΨΗ ΙΑΤΡΙΚΗΣ (Λάρισα) 
Γιΐΐρ://ίΚ3ΐ3Ν53.ΐ3ΐο§;5ρο1;.οοηη/ 

ΚΑΤΑΛΗΨΗ ΠΑΛΑΙΟΥ ΔΗΜΑΡΧΕΙΟΥ ΧΑΛΑΝΔΡΙΟΥ (Αθήνα) 
Ηΐΐρ://άίηΊ3ΓΧθίο-3ηίφΙίΓθΓοπ5ί.όΙο§5ρο1:.οοηη/ 

ΚΑΤΑΛΗΨΗ ΠΝΕΥΜΑΤΙΚΟΥ ΚΕΝΤΡΟΥ ΙΩΑΝΝΙΝΩΝ 
ΗΐΙρ://Ι<3ΐ3ΐίρ5ϋθ3ηηίη3.ΐ3ΐο§;5ρο1;.οοηη/ 

ΚΑΤΑΛΗΨΗ ΠΟΛΥΤΕΧΝΕΙΟΥ (Αθήνα) 
Γιΐΐρ://Ι<3ΐ3ΐίρ5ίροΙγ1;θχηθίου.ΐ3ΐο§;5ρο1;.οοηη/ 

ΚΑΤΑΛΗΨΗ ΣΧΟΛΗΣ ΘΕΑΤΡΟΥ (Θεσσαλονίκη) 
Γιΐΐρ://Κ3ΐ3ΐίρ5ί5χοΙί5ΐΓΐθ3ΐ;Γου.ΐ3ΐο§;5ρο1;.οοηη/ 

ΚΑΤΑΛΗΨΗ ΣΧΟΛΗΣ ΚΑΛΩΝ ΤΕΧΝΩΝ (Αθήνα) 
Γιίίρ://Κ3ΐ3ΐίρ5ί35ΐ<ΐ.ΐ3ΐο§;5ρο1;.οοηη/ 


Για ΕΠΙΚΟΙΝΩΝΙΑ ΚΑΙ ΣΧΟΛΙΑ 

ννΘ&δίΙθ: ΓιΙΙρ://Ι<ουΚουΙοΓθΓθ5.ννοΓ€ΐρΓθ55.οοηΊ/ 
θ-πίβιΙ: Ι<ουΚουΙοΓοΐΌ5@γΓ3ηθί.ηθΐ 





















